hotchpotch/miracl-hf-unified huggingface dataset:
অভিষেক বচ্চন
অভিষেক বচ্চন (জন্ম: ৫ ফেব্রুয়ারি, ১৯৭৬) একজন ভারতীয় অভিনেতা, প্রযোজক ও প্লেব্যাক গায়ক। তিনি মূলত বলিউডে কাজ করার জন্য পরিচিত। তিনি বিখ্যাত অভিনেতা অমিতাভ বচ্চন ও জয়া বচ্চনের সন্তান। ২০০০ সালে "রিফিউজি" চলচ্চিত্রে অভিনয়ের মাধ্যমে তার চলচ্চিত্র জীবন শুরু হয়। ছবিটি তেমন ব্যবসা করতে না পারলেও চলচ্চিত্রবোদ্ধাদের কাছে বেশ আদৃত হয়। পরবর্তী বেশ কয়েক বছর বচ্চন যেসব চলচ্চিত্রে অভিনয় করেন তার বেশিরভাগই বক্স অফিসে সাড়া ফেলতে ব্যর্থ হয়। এরপরে তিনি ২০০৪ সালে মুক্তিপ্রাপ্ত ব্লকবাস্টার "ধুম" চলচ্চিত্রে অভিনয় করেন যা তার ক্যারিয়ারে মোড় ঘুরিয়ে দেয়।
এরপরে তিনি একে একে বেশ কয়েকটি ব্যবসাসফল চলচ্চিত্র উপহার দেন। সেগুলোর মধ্যে অন্যতম "বান্টি অর বাবলি" (২০০৫), "দাশ" (২০০৫), "ব্লাফমাস্টার" (২০০৫), "ধুম ২" (২০০৬), "গুরু" (২০০৭), "সরকার রাজ" (২০০৮), "দোস্তানা" (২০০৮), "বোল বচ্চন" (২০১২) এবং "হাউসফুল ৩" (২০১৬)। এছাড়া তার অভিনীত "ধুম ৩" (২০১৩) ও "হ্যাপি নিউ ইয়ার" (২০১৪) সর্বকালের সেরা ব্যবসাসফল ভারতীয় চলচ্চিত্রের তালিকায় জায়গা করে নেয়। তিনি "যুবা" (২০০৪), "সরকার" (২০০৫) ও "কভি আলবিদা না কেহনা" (২০০৬) চলচ্চিত্রে অনবদ্য অভিনয়ের জন্য পরপর তিন বছর সেরা পার্শ্ব অভিনেতা বিভাগে ফিল্মফেয়ার পুরস্কার জেতেন। এছাড়া তিনি পারিবারিক চলচ্চিত্র "পা" (২০০৯) প্রযোজনার জন্য সেরা হিন্দি চলচ্চিত্র বিভাগে জাতীয় চলচ্চিত্র পুরস্কারে ভূষিত হন। ২০০৭ সালে বচ্চন ঐশ্বর্যা রাইকে বিয়ে করেন এবং ২০১১ এর ১৬ নভেম্বর আরাধ্য নামে এক কন্যা সন্তানের পিতা হন।
অভিষেক বচ্চন ১৯৭৬ সালের ৫ ফেব্রুয়ারি প্রখ্যাত অভিনেতা অমিতাভ বচ্চন ও অভিনেত্রী জয়া বচ্চনের ঘরে জন্ম নেন। তিনি সাবেক বিশ্বসুন্দরী ও বলিউডের নায়িকা ঐশ্বর্যা রাই-এর স্বামী। তার পিতামহ হরিবংশ রাই বচ্চন ছিলেন হিন্দি সাহিত্যের "নয়া কবিতা সাহিত্য আন্দোলনের" একজন প্রখ্যাত কবি ও উত্তর প্রদেশের আল্লাহাবাদ বিশ্ববিদ্যালয়ের অধ্যাপক। তাদের বংশের আসল নাম হল "শ্রীবাস্তব"। কিন্তু তার পিতামহ বচ্চন ছদ্মনামে কবিতা লেখতেন। পরবর্তীতে অমিতাভ বচ্চন যখন চলচ্চিত্রে অভিনয় শুরু করেন তখন তিনিও বচ্চন নামই ব্যবহার করেন। বচ্চন তার পিতার দিক থেকে কায়স্থ বর্ণের, মায়ের দিক থেকে বাঙালি আর পিতামহীর দিক থেকে পাঞ্জাবি জাতি বংশদ্ভূত।
বচ্চন ছোটবেলায় ডিসলেক্সিয়া রোগে আক্রান্ত ছিলেন যেটি আমির খান তার চলচ্চিত্র "তারে জামিন পারে" উল্লেখ করেছেন। তিনি মুম্বাইয়ে জমনাবাই নার্সি স্কুল ও বোম্বে স্কটিশ স্কুল, নয়া দিল্লিতে মডার্ন স্কুল ও বসন্ত বিহার, সুইজারল্যান্ডে আইগলন কলেজে অধ্যয়ন করেছেন। পরবর্তীতে তিনি বস্টন বিশ্ববিদ্যালয় থেকে পড়াশোনা শেষ করে বলিউডে যোগ দেন।
রুর বিশ্ববিদ্যালয় বখুম
রুর বিশ্ববিদ্যালয় বখুম () জার্মানির বখুমের মধ্য রুর অঞ্চলের দক্ষিণস্থ পাহাড়ী অংশে অবস্থিত একটি সরকারি বিশ্ববিদ্যালয়। এটি ১৯৬২ সালে প্রতিষ্ঠিত হয়।
মটোক্রস
মটোক্রস হচ্ছে একধরণের অফ-রোড মটরসাইকেল রেসিং, যা বিশেষভাবে প্রস্তুতকৃত রাস্তায় পরিচালিত হয়ে থাকে৷ এ রেসিং খেলাটির উদ্ভব হয়েছে যুক্তরাজ্যে অনুষ্ঠিত মটরসাইকেল ট্রায়াল কম্পিটিশন হতে৷ 
পূর্বেই উল্লেখ করা হয়েছে যে প্রতিযোগিতাটির উদ্ভব হয়েছে মটরসাইকেল ট্রায়াল কম্পিটিশন হতে৷ এ সকল কম্পিটিশনের মধ্যে ছিলো ১৯০৯ সালের অটো সাইকেল ক্লাব ট্রায়াল, ১৯১২ সালের স্কটিশ সিক্স ডেজ ট্রায়াল ইত্যাদি৷ রেসিং খেলাটি যুক্তরাজ্যে মূলত স্ক্র্যাম্বল রেসিং নামে পরিচিত ছিলো৷ জনপ্রিয়তা বৃদ্ধির সাথে সাথে আন্তর্জাতিকভাবে রেসিং খেলাটি মটোক্রস রেসিং নামে পরিচিতি লাভ করে৷ শব্দটির উদ্ভব হয়েছে মটোসাইকেল এর মটো এবং ক্রসকান্ট্রি এর ক্রস শব্দ সহযোগে৷ যতদূর জানা যায়, প্রথম স্ক্র্যাম্বল রেসিং প্রতিযোগিতাটি ১৯২৪ সালে কিম্বার্লির সারেতে অনুষ্ঠিত হয়৷ ১৯৩০ সালে খেলাটি জনপ্রিয়তা লাভ করে, বিশেষ করে যখন ব্রিমিংহাম স্মল আর্মস কোম্পানি(বি এস এ), নর্টন ম্যাচলেস, রুজ এবং এজেএস এর টিমগুলো প্রতিযোগিতায় অংশগ্রহণ করে৷ সেই সময় হতে স্ট্রীট রেসিং হতে অফ রোড রেসিং এর বাইকগুলোতে কিছুটা ভিন্নতা লক্ষ্য করা যায়৷ এক্ষেত্রে অফ রোড রেসিং এর মটরসাইকেলগুলোর মধ্যে প্রযুক্তিগত পরিবর্তন ঘটানো হয়৷ দ্বিতীয় বিশ্বযুদ্ধের পর বিএসএ বিশ্বের মধ্যে সবচেয়ে বড় মটরসাইকেল কোম্পানি হিসাবে রেসিং এর জগতে আধিপত্য বিস্তার করে৷
১৯৫২ সালে মটর রেসারদের আন্তর্জাতিক গভর্নিং বডি এফআইএম একটি ৫০০ সি সি ইঞ্জিন ডিসপ্লেসমেন্ট ফর্মূলা একটি আলাদা ইউরোপিয়ান চ্যাম্পিয়ানশীপ তৈরি করে৷ ১৯৫৭ সালে এটি ওয়ার্ল্ড চ্যাম্পিয়নশীপ পর্যায়ের প্রতিযোগিতায় উন্নীত হয়৷
মটোক্রস হতে উদ্ভব হওয়া অন্যান্য খেলাসমূহ
মটোক্রস মটোসাইকেল
উপরের কোম্পানিগুলো হচ্ছে মটোসাইকেল বাজারের প্রধান ও বৃহৎ ছয়টি মটোসাইকেল নির্মানকারী কোম্পানি৷ ২০১২ সাল অনুযায়ী নিচের কোম্পানিগুলো হচ্ছে অপেক্ষাকৃত ছোট কোম্পানি৷
সারা বিশ্বে মটোক্রস রেসিং নিয়ন্ত্রিত হয় ফেডারেশন ইন্টারন্যাশনাল দি মটোসাইক্লিজম (এফ আই এম) এর মাধ্যমে৷ ফেডারেশনটি পৃথিবীর বিভিন্ন দেশের সংগঠন নিয়ে গঠিত৷ এদের মধ্যে রয়েছে-
মালদা বিভাগ
মালদা বিভাগ ভারতের পশ্চিমবঙ্গ রাজ্যের পাঁচটি প্রশাসনিক বিভাগের অন্যতম। উত্তর দিনাজপুর, দক্ষিণ দিনাজপুর, মালদা ও মুর্শিদাবাদ জেলা নিয়ে এই বিভাগ গঠিত।
মেদিনীপুর বিভাগ
মেদিনীপুর বিভাগ ভারতের পশ্চিমবঙ্গ রাজ্যের পাঁচটি প্রশাসনিক বিভাগের অন্যতম। পশ্চিম মেদিনীপুর, পূর্ব মেদিনীপুর, পুরুলিয়া, বাঁকুড়া ও ঝাড়গ্রাম জেলা নিয়ে এই বিভাগ গঠিত।
আবু সাঈদ এম আহমেদ
আবু সাঈদ এম আহমেদ একজন বাংলাদেশী স্থপতি। তাঁর উল্লেখযোগ্য স্থাপনা হল ঢাকার নগর ভবন এবং যশোরের বাংলাদেশ এয়ার ফোর্স একাডেমি। তিনি বাংলাদেশ স্থপতি ইনস্টিটিউট এর ২১তম কাউন্সিলের সভাপতি ছিলেন এবং বর্তমানে ইউনিভার্সিটি অফ এশিয়া প্যাসিফিক এর স্থাপত্য বিভাগের প্রধান।
আবু সাঈদ বাংলাদেশের কুমিল্লা জেলার আগ্রায় জন্মগ্রহণ করেন। তাঁর পিতা আব্দুর রশীদ ছিলেন কুমিল্লা শহীদ শামসুল হক পলিটেকনিক্যাল কলেজের অধ্যক্ষ এবং মাতা হেলেনা বেগম একজন গৃহিনী। পাঁচ ভাইবোনের মধ্যে আবু সাঈদ চতুর্থ। স্কুলে পড়াকালীন তিনি টেকনিক্যাল ড্রইংয়ে বেশ আগ্রহী ছিলেন এবং বিভিন্ন মডেল ও ঈদ কার্ড বানাতেন। এছাড়া তিনি স্কাউটিং এর সাথেও জড়িত ছিলেন।
আবু সাঈদ ১৯৭৪ সালে কুমিল্লা জেলা স্কুল থেকে এসএসসি এবং ১৯৭৬ সালে কুমিল্লা ভিক্টোরিয়া কলেজ থেকে এইচএসসি পাস করে। পরে বাংলাদেশ প্রকৌশল বিশ্ববিদ্যালয় এ স্থাপত্য বিভাগে ভর্তি হন। ১৯৮৩ সালে তিনি সেখান থেকে ব্যাচেলর অফ আর্কিটেকচার ডিগ্রি অর্জন করেন। চার বছর ইসিবিএল কনসালটেন্সি ফার্মে চাকরির পর তিনি মাস্টার্স করতে জার্মানি চলে যান। সেখানে তিনি কার্লসরুহেল ইউনিভার্সিটি অফ টেকনোলজি থেকে ১৯৯১ সালে অনার্স পাস করেন এবং একই বিশ্ববিদ্যালয় থেকে ১৯৯৭ সালে মাস্টার্স পাস করেন।
১৯৯১ থেকে ১৯৯৩ সাল পর্যন্ত তিনি কার্লসরুহেল ইউনিভার্সিটির গবেষণা সহকারী হিসেবে কর্মরত ছিলেন। এই বিশ্ববিদ্যালয় থেকে মাস্টার্স সম্পন্ন করে ১৯৯৭ সালে দেশে ফিরে তিনি ইউনিভার্সিটি অফ এশিয়া প্যাসিফিক এ সহকারী অধ্যাপক হিসেবে যোগ দেন। বর্তমানে তিনি এই বিশ্ববিদ্যালয়ের স্থাপত্য বিভাগের প্রধান।
বিহারে আফগান বিদ্রোহ
বিহারে আফগান বিদ্রোহ ছিল ১৭৪৮ সালে বিহারে সংঘটিত বাংলার নবাব আলীবর্দী খানের সৈন্যবাহিনীর অন্তর্গত আফগান সৈন্যদলের বিদ্রোহ।
একদিনের আন্তর্জাতিক অভিষেকে শতরানের তালিকা
ক্রিকেট খেলায় একজন খেলোয়াড় কর্তৃক একদিনের আন্তর্জাতিকের একটি ইনিংসে ব্যাটিং করে সেঞ্চুরি (১০০ রান বা তার বেশি রান) করা তার ব্যাটিং প্রতিভার উল্রেখযোগ্য ঘটনা। এপ্রিল, ২০১৭ সাল পর্যন্ত ৯টি পৃথক আন্তর্জাতিক দলের ১২জন খেলোয়াড় এ অর্জনের সাথে নিজেদেরকে জড়িয়ে রেখেছেন। দশটি পূর্ণাঙ্গ সদস্যভূক্ত দলের মধ্যে আটটি দেশের খেলোয়াড় ওডিআই অভিষেকে সেঞ্চুরি পেয়েছেন। বাংলাদেশ ও শ্রীলঙ্কার কোন খেলোয়াড় এ অর্জনের সাথে নিজেদেরকে সম্পৃক্ত করতে পারেননি।
ইংল্যান্ডের ডেনিস অ্যামিস ওডিআই অভিষেকে প্রথম খেলোয়াড় হিসেবে সেঞ্চুরি পেয়েছেন। ১৯৭২ সালে প্রুডেন্সিয়াল ট্রফির প্রথম খেলায় সফরকারী অস্ট্রেলিয়ার বিপক্ষে ১৩৪ বলে ১০৩ রান তুলেন। তাঁর ব্যক্তিগত রানকে পরবর্তীতে ওয়েস্ট ইন্ডিজের ডেসমন্ড হেইন্স ১৯৭৮ সালে অস্ট্রেলিয়ার বিপক্ষে ১৪৮ রানে অতিক্রম করেন। ২০১৭ সাল পর্যন্ত তাঁর এ ব্যক্তিগত সংগ্রহটি ওডিআইয়ে সর্বোচ্চ হিসেবে বিবেচিত হয়ে আসছে।
১৯৯২ সালের ক্রিকেট বিশ্বকাপে শ্রীলঙ্কার বিপক্ষে জিম্বাবুয়ের অ্যান্ডি ফ্লাওয়ার তাঁর প্রথম ওডিআইয়ে অভিষেক ঘটিয়ে অপরাজিত ১১৫ রান তুলেন। তার এ সেঞ্চুরিটি অদ্যাবধি বিশ্বকাপে অভিষিক্ত যে-কোন খেলোয়াড়ের একমাত্র ঘটনা।
সেপ্টেম্বর, ১৯৯৫ সালে পাকিস্তানের সেলিম এলাহী সর্বকনিষ্ঠ খেলোয়াড় হিসেবে মাত্র ১৮ বছর বয়সে সেঞ্চুরি করেন। কিন্তু তখনো তার প্রথম-শ্রেণীর ক্রিকেটে অভিষেক ঘটেনি। ১৯৭২ থেকে ১৯৯৫ সালের মধ্যে মাত্র চারজন খেলোয়াড় তাদের ওডিআই অভিষেকে সেঞ্চুরি করতে পেরেছেন। কিন্তু ২০০৯ সালের পর থেকে আটজন খেলোয়াড় এ অর্জনের সাথে নিজেকে জড়িয়ে রেখেছেন।
সাম্প্রতিককালে দক্ষিণ আফ্রিকার তেম্বা বাভুমা অভিষেকে সেঞ্চুরি করেছেন। সেপ্টেম্বর, ২০১৬ সালে আয়ারল্যান্ডের বিপক্ষে তিনি ১২৩ বলে ১১৫ রান তুলেন। হেইন্স ও মার্ক চ্যাপম্যান বাদে বাদ-বাকী সকলের স্ট্রাইক রেট ১০০-এর নীচে ছিল। সেঞ্চুরিকারী ক্রিকেটারদের মধ্যে বারোজন তাদের দলের জয়ে অবদান রাখেন। মাত্র দুইজন দলের জয় থেকে বঞ্চিত হন।
বশিরুল হক
বশিরুল হক (জন্ম: ২৪ জুন, ১৯৪২) একজন বাংলাদেশী স্থপতি ও শিক্ষাবিদ। তিনি ছায়ানট ভবন ও আশা প্রধান অফিস ভবনের স্থপতি। তিনি তাঁর পরিবেশবাদী স্থাপনার ধরনের জন্য প্রসিদ্ধ।
বশিরুল হক ১৯৪২ সালের ২৪ জুন তৎকালীন ব্রিটিশ ভারতের বেঙ্গল প্রেসিডেন্সির ব্রাহ্মণবাড়িয়া জেলায় জন্মগ্রহণ করনে। তাঁর পিতা ছিলেন সিলেট জেলার ডেপুটি কালেক্টর। পিতার চাকরীর কারণে তাঁর শৈশব কাটে সিলেটে। তিনি পাকিস্তানের লাহোরের ন্যাশনাল কলেজ অফ আর্টস থেকে ব্যাচেলর অফ আর্কিটেকচার ডিগ্রি লাভ করেন। তিনি ১৯৭১ সালে যুক্তরাষ্ট্রের নিউ মেক্সিকো বিশ্ববিদ্যালয় থেকে "জন হাইম্‌রিখ টিউশন বৃত্তি" লাভ করেন। এই বিশ্ববিদ্যালয় থেকে ১৯৭৫ সালে তিনি মাস্টার্স ডিগ্রি অর্জন করেন।
স্কিডমোর, অয়িং অ্যান্ড মেরিল প্রতিষ্ঠানের অংশীদার ফজলুর রহমান খান তাকে সেই প্রতিষ্ঠানে যোগ দিয়ে অনুরোধ করেছিলেন। কিন্তু তিনি দেশে ফিরে আসেন এবং ১৯৭৭ সালে বশিরুল হক অ্যান্ড অ্যাসোসিয়েটস প্রতিষ্ঠা করে স্থাপত্য চর্চা শুরু করেন। ১৯৮৯ সালে তিনি নকশা সমালোচক হিসেবে ম্যাসাচুসেট্‌স ইনস্টিটিউট অফ টেকনোলজিতে যান।
তাঁর কর্মজীবনে তিনি তিন শতাধিক ভবনের নকশা করেছেন। তিনি বলেন তরুণ বয়স থেকে তিনি আলভার আল্‌তোর কাজ দ্বারা অনুপ্রাণিত। বশিরুল হকের স্থাপত্যশৈলীতে সাংস্কৃতিক উপাদান, স্থানীয় বিষয়বস্তু, শহুরে টেকসই নির্মাণ এবং প্রাকৃতিক আলো ও বাতাসের ব্যবহার লক্ষণীয়। তাঁর নকশাকৃত ভবনে হস্তনির্মিত ইট, কংক্রিট, ও প্রাকৃতিক কাঠের মত উপাদানের ব্যবহার দেখা যায়।
সময়: হোয়েন টাইম স্ট্রাইকস
সময়: হোয়েন টাইম স্ট্রাইকস (Samay: When time stricks) একটি বলিউড নির্মিত হিন্দি রহস্য চলচ্চিত্র। ২০০৩ সালে প্রকাশিত এই ছবিটির পরিচালক ছিলেন রব্বি গ্রেওয়াল। আদতে এটি হলিউডের থ্রিলার চলচ্চিত্র 'সেভেন' (Se7en) দ্বারা অনুপ্রাণিত।
এসিস্টেন্ট কমিশনার অফ পুলিশ মালবিকা চৌহান তদন্তে নামেন দুটি আলাদা হত্যারহস্যের। একজন নামকরা ব্যবসায়ী ও এক অভিনেত্রী খুন হন। দুটি হত্যাতেই অপরাধী কোনো সূত্র রেখে যায়নি। এটি কোনো সিরিয়াল কিলারের কাজ সেটা বুঝতে পেরে মালবিকা যান সুলেমান ভাই নামক এক প্রাক্তন অপরাধীর বাড়িতে, এই সুলেমানও ছিল সূত্র না রেখে অপরাধ করে যাওয়া একজন কুখ্যাত অপরাধী। তিনি দেখেন সুলেমানকেও কে বা কারা হত্যা করে গেছে। প্রতিটি অপরাধের আগেই যেন মালবিকাকে চ্যালেঞ্জ করা হচ্ছে। তিনটি নিহত ব্যক্তির মধ্যে আপাত কোনো সম্পর্ক না থাকলেও মালবিকা দেখেন প্রতিটি ক্ষেত্রেই মৃতদেহের অবস্থান ঘড়ির কাঁটার মতো করে সাজানো থাকে। ১২ টা, ৩টে ও ৬ টার সময় ঘড়ির কাঁটার অবস্থানে! এদের প্রত্যেকেই স্ব-স্ব ক্ষেত্রে অত্যন্ত বিখ্যাত। এনাদের চোখের দৃষ্টিশক্তি একই রকম (-২) এবং তিনজনে একই চশমার দোকানে গেছিলেন কোনো সময়। মালবিকা তার সহকারী সত্যা'র সাথে তদন্ত শুরু করেন ও অনুমান করেন খুনীর পরবর্তী শিকার কে হতে পারে।
সাইফ উল হক
সাইফ উল হক (জন্ম ১৯৫৮) একজন বাংলাদেশী স্থপতি ও শিক্ষাবিদ। তার উল্লেখযোগ্য স্থাপনাসমূহ হল ব্র্যাক প্রশিক্ষণ কেন্দ্র, জ্ঞান বিজ্ঞান কেন্দ্র, আর্কিডিয়া শিক্ষা প্রকল্প।
সাইফ ১৯৫৮ সালের ১৪ আগস্ট তৎকালীন পূর্ব পাকিস্তানের (বর্তমান বাংলাদেশ) কুমিল্লা জেলায় জন্মগ্রহণ করেন। তাঁর পিতা আব্দুল হক ছিলেন একজন সরকারি কর্মকর্তা এবং মাতা জাকিয়া সুলতানা একজন গৃহিণী।
তিনি ১৯৭৫ সালে আদমজী ক্যান্টনমেন্ট পাবলিক স্কুল এন্ড কলেজ থেকে এসএসসি এবং ১৯৭৭ সালে নটর ডেম কলেজ থেকে এইচএসসি পাস করেন। পরে তিনি বাংলাদেশ প্রকৌশল বিশ্ববিদ্যালয় এ স্থাপত্য বিভাগে ভর্তি হন। বিশ্ববিদ্যালয় পড়াকালীন স্থপতি কাজী খালিদ আশরাফ, জালাল আহমদ, এহসান খান, সালাউদ্দিন আহমেদ ও রাজিউল আহসান তাঁর বন্ধু ছিলেন। ১৯৮৩ সালে তিনি ব্যাচেলর অফ আর্কিটেকচার ডিগ্রি লাভ করেন। বিশ্ববিদ্যালয় জীবন শেষ করে খালিদ আশরাফ, খালেদ নোমান ও জালাল আহমদকে নিয়ে তিনি "ডায়াগ্রাম আর্কিটেক্টস" কনসালটেন্সি ফার্ম প্রতিষ্ঠা করেন।
মালে ফ্রাইডে মসজিদ
মালে ফ্রাইডে মসজিদ হল মালদ্বীপের সবচেয়ে পুরনো এবং সর্বাধিক অলঙ্কৃত মসজিদ, যা কাফু মালদ্বীপের রাজধানী অ্যাটলের মালেতে অবস্থিত। মসজিদটি ২০০৮ সালে সাগর সাংস্কৃতিক স্থাপত্যের উদাহরণ হিসাব ইউনেস্কো বিশ্ব ঐতিহ্যবাহী স্থানের তালিকাভুক্ত হয়।
ফ্রাইডে মসজিদ মালের মুলিয়াগি এবং মেধুজিয়ারায়ি অপরদিকে অবস্থিত। মেধুজিয়ারায়ি হল আল হাফিজ আবুল ইউসুফ আল বারবারির মাজার, যিনি ১১৫৩ খ্রিস্টাব্দে মরক্কো থেকে মালদ্বীপে ইসলাম প্রচারের জন্য আসেন।
ফ্রাইডে মসজিদ প্রথম ইব্রাহীম ইস্কান্দরে (১৬৪৮-১৯৮৭) রাজত্বকালে ১৬৫৮ সালে নির্মিত হয়েছিল। এটি পুরাতন একটি মসজিদের উপর নির্মাণ করা হয়েছিল, যা মালদ্বীপের প্রথম সুলতান মোহাম্মদ বিন আব্দুল্লাহ ১১৫৩ সালে নির্মাণ করেছিলেন, তিনি ইসলাম গ্রহণের পর। যদিও পুরাতন মসজিদটি ১৩৩৮ সালে আহমেদ শিহাবউদ্দিন কর্তৃক সংস্কার করা হয়েছিল বলে জনশ্রুতি রয়েছে, কিন্তু এর কোন লিখিত প্রমাণ পাওয়া যায় না।
বিশ সাল বাদ (১৯৬২)
বিশ সাল বাদ ( ইংরেজি: Bees Saal Baad) ১৯৬২ সালে বলিউড নির্মিত হিন্দি রহস্য চলচ্চিত্র যার পরিচালক ছিলেন বীরেন নাগ এবং প্রযোজনা করেন সংগীত শিল্পী হেমন্ত মুখোপাধ্যায়। এই ছবিটি ১৯৫১ সালে নির্মিত বাংলা ছবি জিঘাংসার অনুকরণ। মূল কাহিনী স্যার আর্থার কোনান ডয়েলের 'হাউন্ড অফ বাস্কারভিলস' কাহিনীর অনুসৃত।
বিশ্বজিৎ চ্যাটার্জী, ওয়াহিদা রেহমান, অসিত সেন, মদন পুরি।
ছন্দা গায়েন
ছন্দা গায়েন (৯ জুলাই ১৯৭৯ - ২০ মে ২০১৪) একজন বাঙ্গালী পর্বতারোহী, মার্শাল আর্টিস্ট, অনুসন্ধানকারী ও আত্মরক্ষা শিক্ষক ছিলেন, যিনি পশ্চিমবঙ্গ থেকে প্রথম অসামরিক নারী হিসেবে মাউন্ট এভারেস্ট জয় করতে সক্ষম হন (সকাল ৭টা ১৮ মে ২০১৩)। উনি ২০১৩ সালে মাউন্ট এভারেস্ট এবং লোৎসে একই অভিযানে জয় করেন। এবিপি আনন্দ আয়োজিত ২০১৩ সেরা বাঙ্গালীতে উনি "সেরা আবিষ্কার" নির্বাচিত হন (৮ আগষ্ট ২০১৩)।
২০১৪ সালে কাঞ্চনজংঘা পর্বত আরোহণ করতে গিয়ে বরফধ্বসে চাপা পড়ে তিনি মারা যান।
রাজেন্দ্র মল্লিক
রাজেন্দ্র মল্লিক (২৪ জুন ১৮১৯ - ১৮৮৭) একজন শিল্পপ্রেমি লোকহিতৈষী ছিলেন। উনি কলকাতার বিখ্যাত মার্বেল প্যালেস তৈরী করান। 
চোরবাগানের মল্লিক পরিবারের প্রতিষ্টাতা ছিলেন রামকৃষ্ণ মল্লিক, যিনি ব্যাবসা করে প্রচুর অর্থের অধিকারী হন। ওনার এক বংশধর নীলমণি মল্লিক রাজেন্দ্র মল্লিককে শিশু বয়সে দত্তক নেন। রাজেন্দ্রর তিন বছর বয়সকালে প্রচুর সম্পত্তি রেখে নীলমণি মারা যান। স্কুলে রাজেন্দ্র মল্লিক ইংরেজি, সংস্কৃত ও ফারসী ভাষা শেখেন।
১৮৩৫ সালে, ১৬ বছর বয়সে রাজেন্দ্র মার্বেল প্যালেস তৈরী করাতে শুরু করেন। ১৮৪০ সালে ভবন তৈরী সম্পন্ন হয়। ১৮৬৬ সালে কলকাতায় আশ্রয় নেওয়া উড়িষ্যার দুর্ভিক্ষ পীড়িতদের জন্য উনি এক ত্রাণ কেন্দ্র খোলেন। এই দয়াশীলতার জন্য উনি ১৮৬৭ সালে রায় বাহাদুর ও ১৮৭৮ সালে রাজা বাহাদুর উপাধী লাভ করেন। ১৮৭৮ সালে আলিপুর চিড়িয়াখানা তৈরী হলে উনি নিজের ব্যক্তিগত সংগ্রহ থেকে প্রচুর পশু ও পাখী দান করেন। তাদের চিড়িয়াখানার ভিতরে মল্লিক হাউজ বলে একটি জায়গায় রাখা হয়েছিল।
চব্বিশ নগর সরকারি প্রাথমিক বিদ্যালয়
চব্বিশ নগর সরকারি প্রাথমিক বিদ্যালয় রাজশাহী জেলার গোদাগাড়ী উপজেলায় অবস্থিত অন্যতম একটি বিদ্যালয়। এটি প্রাথমিক শিক্ষা অধিদপ্তর এর অধীনে পরিচালিত।
এ
প্রতিষ্ঠান টি কাশিয়াডাঙ্গা হতে প্রায় ১৫ কি.মি উত্তরে এবং কাঁকন থেকে ৬ কি.মি দক্ষিণে রিশিকুল ইউনিয়নের চব্বিশ নগরে অবস্থিত।
উচ্চ বিদ্যালয়ের দুটি একতলা পাকা ভবণ রয়েছে।
মৃত্যুঞ্জয় বিদ্যালঙ্কার
মৃত্যুঞ্জয় বিদ্যালঙ্কার সংস্কৃত পন্ডিত, ভাষাবিদ, লেখক। তৎকালীন ওড়িষা প্রদেশের মেদিনীপুর জেলায় বৈতিয়া গ্রামে জন্মগ্রহণ করেন। নাটোর-রাজের দরবারে লেখাপড়া শিখে তিনি সংস্কৃত পন্ডিতে পরিণত হন। তিনি উনিশ শতকের প্রথম ভাগে বাংলা গদ্য লেখক হিসেবে খ্যাতি অর্জন করেন। শিক্ষা শেষ করে মৃত্যুঞ্জয় বিদ্যালঙ্কার কলকাতার বাগবাজারে একটি চতুষ্পাঠী প্রতিষ্ঠা করেন।
১৮১৭ সালে স্থাপিত হিন্দু কলেজের (বর্তমানে প্রেসিডেন্সি কলেজ বিশ্ববিদ্যালয়) প্রতিষ্ঠার জন্য ১৮১৬ সালে গঠিত সমিতির তিনি অন্যতম সদস্য ছিলেন। বাংলা গদ্য সাহিত্যের বিকাশে তাঁর অসামান্য অবদান রয়েছে। ফোর্ট উইলিয়াম কলেজে উইলিয়াম কেরির তত্ত্বাবধানে প্রধান পণ্ডিত থাকাকালীন ১৮০২ সালে মৃত্যুঞ্জয়ের ‘বত্রিশ সিংহাসন’ গ্রন্থটি প্রকাশিত হয়। ১৮০৮ সালে ‘হিতোপদেশ’ ও ‘রাজাবলি’, ১৮১৭ সালে ‘বেদান্তচন্দ্রিকা’, ১৮৩৩ সালে তাঁর মৃত্যুর পর ‘প্রবোধচন্দ্রিকা’ গ্রন্থ প্রকাশিত হয়। শেষোক্ত গ্রন্থে জন ক্লার্ক মার্শম্যানের প্রশংসাসূচক ভূমিকা বিশেষ ভাবে উল্লেখযোগ্য। ১৮১৭ সালে গঠিত স্কুল বুক সোসাইটির পরিচালন সমিতির সভ্যও ছিলেন তিনি। ১৮১৬ সালে তিনি শিক্ষকতা ত্যাগ করে সুপ্রিমকোর্টে (বর্তমানে হাইকোর্ট) যোগদান করেন। সমাজ সংস্কারের দিক থেকেও তাঁর অবদান চিরস্মরণীয়।
১৮১৯ সালে তীর্থভ্রমণ থেকে প্রত্যাবর্তনের পথে এই জেলায় ভাগীরথীর তীরে মৃত্যুঞ্জয় বিদ্যালঙ্কার প্রয়াত হন। বাংলা গদ্য সাহিত্যের এই অনন্য গদ্যশিল্পী সম্পর্কে প্রমথ চৌধুরী বলেছেন, “প্রবোধচন্দ্রিকার রচয়িতা স্বর্গীয় মৃত্যুঞ্জয় বিদ্যালঙ্কারের আমি বিশেষ পক্ষপাতী কেন না তিনি সুপণ্ডিত এবং সুরসিক, একাধারে এই উভয় গুণ আজকালকার লেখকদের মধ্যে নিতান্ত দুর্লভ হয়ে পড়েছে। তা ছাড়া মৃত্যুঞ্জয় বিদ্যালঙ্কারের গল্প বলার ক্ষমতা অসাধারণ, অল্প কথায় একটি গল্প কি করে সর্বাঙ্গসুন্দর করে বলতে হয় তার সন্ধান তিনি জানতেন। প্রবোধচন্দ্রিকার ভাষা কঠিন হলেও শুষ্ক নয় যিনি তাতে দাঁত বসাতে পারেন তিনিই তার রসাস্বাদ করতে পারবেন।”
টুয়েন্টি২০ আন্তর্জাতিক ক্রিকেটে হ্যাট্রিকের তালিকা
যখন একজন বোলার ধারাবাহিকভাবে তিনটি বল ছুড়ে তিনজন ভিন্ন ভিন্ন ব্যাটসম্যানকে আউট করার মাধ্যমে তিনটি উইকেট লাভ করেন, তখন ক্রিকেটের পরিভাষায় তা হ্যাট্রিক নামে পরিচিত। টুয়েন্টি২০ খেলায় এটি একটি অন্যতম সম্পর্কযুক্ত বিষয় কিন্তু বিরল ঘটনা হিসেবে বিবেচ্য। ১৭ই ফেব্রুয়ারি ২০০৫-এ সর্বপ্রথম সংঘঠিত হওয়া টুয়েন্টি২০ ম্যাচ নিউজিল্যান্ড এবং অস্ট্রেলিয়ার মধ্যকার ম্যাচটি হতে এখন পর্যন্ত ৬০০টি আন্তর্জাতিক টুয়েন্টি২০ ম্যাচের মধ্যে মাত্র ৫টি এমন ঘটনা ঘটেছে। প্রথম টুয়েন্টি২০ হ্যাট-ট্রিকটি করেছিলেন ২০০৭-এ কেপ টাউনে বাংলাদেশের বিপক্ষে অস্ট্রেলিয়ার ব্রেট লি।
বিসিএমসি প্রকৌশল ও প্রযুক্তি মহাবিদ্যালয়
বিসিএমসি কলেজ বাংলাদেশের একটি প্রকৌশল ও প্রযুক্তি বিষয়ক মহাবিদ্যালয় যেটি ১৯৯৯ সালে প্রতিষ্ঠিত হয়।
১ লক্ষ বর্গফুটের বিশাল আয়তনের নিজস্ব অবকাঠামো নিয়ে দাঁড়িয়ে আছে বিসিএমসি কলেজ। ভবনের কাজ শেষ হলে এর আয়তন হবে ১ লক্ষ ১৫ হাজার বর্গফুট ।
১) ডিপ্লোমা ইন ইঞ্জিনিয়ারিং
২) বিএসসি ইন ইঞ্জিনিয়ারিং
৩) ৬ মাস মেয়াদী টেকনিক্যাল কোর্স
৪) ৬ মাস মেয়াদী ভাষা শিক্ষার কোর্স
বাংলাদেশ কারিগরি শিক্ষা বোর্ড এর অধীনে বর্তমানে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে।রাজশাহী বিশ্ববিদ্যালয়ের অধীনে বর্তমানে ৪ বছর মেয়াদী বিএসসি-ইন-ইঞ্জিনিয়ারিং কোর্স চালু রয়েছে। বাংলাদেশ কারিগরি শিক্ষা বোর্ড এর অধীনে বর্তমানে ৬ মাস মেয়াদী কম্পিউটার এর বিভিন্ন কোর্স চালু রয়েছে। এছাড়া ইংরেজি, স্প্যানিশ, জাপান, কোরিয়া, জার্মানি, চীন এবং আরবী ভাষার ৬ মাস মেয়াদী কোর্স চালু আছে।
http://bcmc.edu.bd
২০০২ আইসিসি চ্যাম্পিয়ন্স ট্রফি
২০০২ আইসিসি চ্যাম্পিয়ন্স ট্রফি একদিনের আন্তর্জাতিক ক্রিকেট প্রতিযোগিতা হিসেবে ২০০২ সালে শ্রীলঙ্কায় অনুষ্ঠিত হয়েছিল। আইসিসি চ্যাম্পিয়ন্স ট্রফির এটি তৃতীয় আসর ছিল। প্রথম দুই আসর আইসিসি নক আউট প্রতিযোগিতা নামে পরিচিত ছিল। ভারতে এ প্রতিযোগিতাটি আয়োজনের কথা ছিল। কিন্তু কর সংক্রান্ত বিষয়ে মতানৈক্য ঘটায় তা শ্রীলঙ্কায় স্থানান্তর করা হয়। দুইটি সেমি-ফাইনাল ও চূড়ান্ত খেলাসহ সর্বমোট পনের খেলা অনুষ্ঠিত হয়। সকল খেলাই কলম্বোর দুই মাঠ - আর. প্রেমাদাসা স্টেডিয়াম ও সিংহলীজ স্পোর্টস ক্লাব গ্রাউন্ডে সম্পন্ন হয়। আন্তর্জাতিক ক্রিকেট কাউন্সিলের (আইসিসি) সকল দেশ প্রথমবারের মতো শ্রীলঙ্কায় ক্রিকেট প্রতিযোগিতায় অংশগ্রহণের লক্ষ্যে আগমন করে।
সর্বমোট বারোটি দেশ অংশ নেয়। ১০টি টেস্টভূক্ত দেশ, পূর্ণাঙ্গভাবে ওডিআই মর্যাদাভূক্ত কেনিয়া এবং ২০০১ সালের আইসিসি ট্রফি বিজয়ী নেদারল্যান্ডস এতে অংশগ্রহণ করে। দলগুলোকে চারটি ভাগে বিভক্ত করে প্রতি গ্রুপে তিন দল একে-অপরের বিপক্ষে একবার করে মোকাবেলা করে। প্রত্যেক গ্রুপের শীর্ষস্থানীয় দল সেমি-ফাইনালে অগ্রসর হয়। অস্ট্রেলিয়া স্বাগতিক শ্রীলঙ্কার কাছে প্রথম সেমি-ফাইনালে এবং ভারত দক্ষিণ আফ্রিকাকে দ্বিতীয় সেমি-ফাইনালে পরাজিত করে চূড়ান্ত খেলায় নামে। তবে, ভারত-শ্রীলঙ্কার মধ্যকার খেলাটি দুইবার বৃষ্টিতে বাঁধাপ্রাপ্ত হলে খেলায় কোন ফলাফল হয়নি। বীরেন্দ্র শেওয়াগ প্রতিযোগিতার সর্বোচ্চ রান সংগ্রাহক এবং মুত্তিয়া মুরালিধরন সর্বোচ্চ উইকেট সংগ্রাহক হন।
অস্ট্রেলিয়া, ভারত, দক্ষিণ আফ্রিকা ও শ্রীলঙ্কা তাদের গ্রুপের খেলায় জয় পেয়ে সেমি-ফাইনালে উন্নীত হয়। প্রথম সেমি-ফাইনালে অস্ট্রেলিয়া শ্রীলঙ্কার এবং দ্বিতীয় সেমি-ফাইনালে ভারত দক্ষিণ আফ্রিকার বিপক্ষে খেলে।
প্রতিটি জয়ে পয়েন্ট সংখ্যা: ৪
শহীদ নগর উচ্চ বিদ্যালয়
শহীদ নগর উচ্চ বিদ্যালয় ময়মনসিংহ জেলার গফরগাঁও উপজেলাধীন পাইথল ইউনিয়নে শহীদ নগর (গুবরী মৌজা) গ্রামে অবস্থিত। স্কুলটিতে ৬ষ্ঠ থেকে ১০ম শ্রেণী পর্যন্ত পাঠদান করা হয়। সুবিশাল স্কুল মাঠের দক্ষিণ-পশ্চিম প্রান্তে দেউলপাড়া সরকারী প্রাথমিক বিদ্যালয় অবস্থিত। স্কুলের পশ্চিম প্রান্তে বয়ে গেছে ঢাকা ময়মনসিংহ রেললাইন।
স্কুলটিতে একটি নব নির্মিত ভবন তৈরী করা হয়েছে।
=ইতিহাস =
১৯৭০ সালে মোহাম্মদ আব্দুল হাই আল হাদী, ইউনূছ আলীসহ এলাকার কয়েকজন শিক্ষানুরাগী ব্যক্তি গ্রামে একটি জুনিয়র স্কুল স্থাপনের পরিকল্পনা করেন। গ্রামের শিক্ষার্থীদের শিক্ষাদানের লক্ষ্যে "যুগের আলো বিদ্যানিকেতন" নামে স্কুলটি যাত্রা শুরু করে। স্কুল নির্মানের জন্য জমি প্রয়োজন হলে তৎকালীন ঐ স্কুলের ভিত্তি ও মাঠ নির্মাণের জন্য জমিদান করেন জনাব হাজী আবুল হাসেম দপ্তরী; প্রথমে ১৫ শতাংশ ও পরে স্কুলের সীমানা বৃদ্ধি করার লক্ষে ৬৭ শতাংশ জমির সম্পূর্ণ অংশ তিনি নিজ অর্থে ক্রয় করে স্কুলের জন্য দান করেন। এছাড়াও স্কুলের টিউবওয়েল, কাঠের বেঞ্চ, স্কুল নির্মানের জন্য টিন ক্রয় করে দেন।
১৯৭১ সালে স্বাধীনতা যুদ্ধের পর স্কুলটি বেশ কিছুদিন বন্ধ থাকে। ১৯৮৯ সালে স্কুলটি একটি মাধ্যমিক স্কুলে উন্নিত করা হয়। শহীদ আব্দুল মান্নানের নামানুসারে ততদিনে গ্রামের নাম হয়ে গেছে শহীদ নগর। শহীদ নগর গ্রমের এই স্কুলটির নতুন নাম রাখা হয় শহীদ নগর উচ্চ বিদ্যালয়। ১৯৭২ সালের পহেলা জানুয়ারী স্কুলটি নিন্ম মাধ্যমিক স্কুল হিসেবে স্বীকৃতি পায় এবং মাধ্যমিক স্কুল হিসেবে যাত্রাশুরু করে পহেলা জানুয়ারী ১৯৮৯ সালে। স্কুলটি এম.পি.ও ভুক্ত হয় ২০০৮ সালে।
বর্তমানে স্কুলটিতে প্রায় ৯০০ জন শিক্ষার্থী রয়েছে। ১টি প্রশাসনিক ভবন ও ৩ টি একাডেমিক ভবনসহ মোট ৪ টি ভবন রয়েছে। উপজেলা সদর থেকে স্কুলটির দূরত্ব ১৫ কিঃমিঃ।
বর্তমানে এই স্কুলটিতে ১১ জন শিক্ষক কর্মরত আছেন; ৪ জন মহিলা ৭ জন পুরুষ শিক্ষক রয়েছে। এই স্কুলের বর্তমান প্রধান শিক্ষক জনাব শাহাব উদ্দিন বি.এস.সি।=তথ্যসূত্র =
রাজা হরিচরণ রায় চৌধুরি
শ্যামনগর অঞ্চলের শিক্ষা প্রসারের অগ্রদুত হিসেবে অবদান রাখা একজন জমিদারের নাম হল- রাজা হরিচরণ রায় চৌধুরী। এখনও তাঁর জমিদারী ভবনের কিছু ভগ্নাংশ অবশিষ্ট আছে। যেটি মানবমুখে জমিদার বাড়ি নামেই পরিচিত।
রাজা প্রতাপাদিত্যের পরে হরিচরণ রায় ছিলেন শ্যামনগর অঞ্চলের প্রভাবশালী ও বিত্তশালী জমিদার। তাঁর উদ্যোগে শ্যামনগরে তথা সমগ্র সাতক্ষীরায় অনেক জনহিতকর কাজ হয়েছিল। তাঁর সময়ে খনিত হয় অনেক জলাশয়। নির্মিত হয় অনেক রাস্তাঘাট, রোপিত হয় অনেক বৃক্ষ। অনেক জমিদারের মতো হরিচরণ রায় শুধু সম্পদ ও বিলাসে মত্ত না থেকে চেষ্টা করেছিলেন এলাকার মানুষকে শিক্ষিত করতে। তাঁর প্রত্যক্ষ সাহায্যে ১৮৯৯ খ্রিষ্টাব্দে নির্মিত হয়েছিল নকিপুর মাইনর স্কুলটি। যেটি বর্তমানে নকিপুর পাইলট উচ্চ বিদ্যালয় নামে খ্যাত।
 http://www.satkhira.gov.bd/node/30275/%E0%A6%86%E0%A6%B0%E0%A6%93-%E0%A6%AA%E0%A7%8D%E0%A6%B0%E0%A6%96%E0%A7%8D%E0%A6%AF%E0%A6%BE%E0%A6%A4-%E0%A6%AC%E0%A7%8D%E0%A6%AF%E0%A6%BE%E0%A6%95%E0%A7%8D%E0%A6%A4%E0%A6%BF%E0%A6%AC%E0%A6%B0%E0%A7%8D%E0%A6%97
চৌধরী চরন সিংহ আন্তর্জাতিক বিমানবন্দর
চৌধরী চরন সিংহ আন্তর্জাতিক বিমানবন্দর বা "লউক্ষনৌ বিমানবন্দর " লউক্ষনৌ শহরের উপকন্ঠে অবস্থিত একটি বিমানবন্দর।এটি লউক্ষনৌ শহরের বিমান পরিসেবা প্রদান করে।বিমানবন্দরটির নামকরন করা হয়েছে ভারতের পঞ্চম প্রধানমন্ত্রী চৌধরী চরন সিংহ-এর নামে।এই বিমানবন্দরটি ২০১৫-২০১৬ সালে ৩.২৪ মিলিয়ন যাত্রী পরিবহন করেছে।এটি দেশের ১৮ তম ব্যস্ত বিমানবন্দর।এছাড়া এটি উত্তর ভারতের দ্বিতীয় ব্যস্ত ও মধ্য ভারতের ব্যস্ততম বিমানবন্দর।এই বিমানবন্দরটি ২ থেকে ৩ মিলিয়ন যাত্রী বহনকারী বিমানবন্দর গুলির মধ্যে দ্বিতীয় স্থান অধিকার করেছে।
আজিজুননেছা খাতুন
আজিজুননেছা খাতুন ( ১৮৬৪-১৯২৬) ছিলেন একজন প্রথম মুসলিম বাঙালি মহিলা কবি এবং রাজনীতিবিদ। তিনি অধ্যবসায়ী, জ্ঞানপিপাসু, বিনয়ী, নিরহঙ্কার ও পরোপকারীর জন্যও খ্যাত ছিলেন।
আজিজুননেছা খাতুন জন্মপিতার কর্মক্ষেত্র বর্তমানে ভারতের পশ্চিমবঙ্গের চব্বিশ পরগনা জেলার বসিরহাট মহকুমার জালালপুর গ্রামে। সাতক্ষীরার বাঁশদহ গ্রামের এক সম্ভ্রান্ত-বিদ্যোত্সাহী পরিবারে তাঁর বিয়ে হয়। স্বামীর মৃত্যুর পর তালা থানার অন্তর্গত তেতুঁলিয়া গ্রামের আজিজুন্নেছার দ্বিতীয় বিয়ে হয়। দ্বিতীয় স্বামীর মৃত্যুর পরবাঁশদহ গ্রামেই আবার তাঁর তৃতীয় বিয়ে হয়। তিনি পশ্চিমবঙ্গের বসিরহাটে ইন্তেকাল করেন।
তিনি গ্রামের একজন স্বশিক্ষিত নারী ছিলেন। প্রাতিষ্ঠানিক শিক্ষালাভের সুযোগ না ঘটলেও পারিবারিক পরিমন্ডলে নিজের চেষ্টায় বাংলা ও ধর্মীয় শিক্ষা ছাড়াও ফারসি ও ইংরেজি ভাষা রপ্ত করেন। স্বামীর উত্সাহ ও পৃষ্ঠপোষকতায় তাঁর একমাত্র কাব্য-পুস্তিকা " হারমিট" বা "উদাসীন" ১৮৮৪ সালে প্রকাশিত হয়।
ওয়ালটন হাই-টেক ইন্ডাষ্ট্রিজ লিমিটেড
ওয়ালটন হাই-টেক ইন্ডাষ্ট্রিজ (ডব্লিউএইচআইএল) হচ্ছে ঢাকা,বাংলাদেশ ভিত্তিক ওয়ালটন গ্রুপের একটি পিন্ডীভূত প্রতিষ্ঠানএবং এটি ওয়ালটন ভোক্তা পণ্য ও মোটরগাড়ি শিল্পের উৎপাদন ও যন্ত্র সংযোজন কেন্দ্র, যেটি গাজিপুরের চন্দ্রায় অবস্থিত। এটি ১৯৭৭ সালে প্রতিষ্ঠিত হয় এবং বর্তমান গঠন হয় ২০০২ সালে এবং নির্মাণ সম্পূর্ণ হয় ২০০৬ সালে। এটি কার্যক্রম শুরু করে ২০০৮ সালে। কারখানাটির সম্পূর্ণ আয়তন ২,১৬০,০০০ স্কয়ার ফিট (২০১,০০০ মি২)। ৮০০০ কারিগরী পেশাদার ও সদস্য এখানে কাজ করে থাকে। এখানে রেফ্রিজারেটর, ফ্রিজার, মোটরসাইকেল,এয়ার-কন্ডিশনার এবং তাদের অতিরিক্ত অংশ ডিজাইন, উৎপাদন এবং তাদের একত্র করে। ওয়ালটন সিদ্ধান্ত নিয়েছে তারা রেফ্রিজারেটর এবং মোটরসাইকেলের জন্য নিজেরাই কম্প্রেশার ও ইঞ্জিন তৈরি করবে। কোম্পানিটি ৩০ লক্ষ্য রেফ্রিজারেটরের কম্প্রেশার ও ৩০০,০০০ মোটরসাইকেলের ইঞ্জিন তৈরির লক্ষ্যমাত্রা ঠিক করেছে। ওয়ালটন হচ্ছে বাংলাদেশের প্রথম মোটরসাইকেল প্রস্তুতকারী প্রতিষ্ঠান। পৃথীবির অনেক দেশেই কোম্পানিটি ইলেকট্রনিক্স পন্য সামগ্রী রপ্তানি করে থাকে।
সাবা করিম
সৈয়দ সাবা করিম (জন্ম ১৪ নভেম্বর ১৯৬৭, পাটনা) একজন প্রাক্তন ভারতীয় ক্রিকেট খেলোয়ার। উনি ডান হাতে ব্যাট করতেন ও উইকেটরক্ষক ছিলেন। ওনার পৈত্রিক বাড়ী বিহারের সসরামে।
রিঙ্কি খান্না
রিঙ্কি খান্না (জন্ম রিঙ্কল খান্না ২৭ জুলাই ১৯৭৭) একজন ভারতীয় অভিনেত্রী। তিনি অভিনেত্রী ডিম্পল কাপাডিয়া ও অভিনেতা রাজেশ খান্নার ছোট মেয়ে, অভিনেত্রী টুইঙ্কল খান্নার বোন ও অভিনেতা অক্ষয় কুমারের ছোট শ্যালিকা হন। ১৯৯৯ সালে ছায়াছবি প্যার মে কভি কভি দিয়ে ওনার অভিনয় জীবনের শুরু। প্রথম সিনেমা থেকে তিনি ওনার নাম পালটে রিঙ্কি খান্না রাখেন। ৮ই ফেব্রুয়ারী ২০০৩ উনি ব্যাবসায়ী সমীর সরনকে বিয়ে করেন এবং বর্তমানে যুক্তরাজ্যে স্বামী ও দুই সন্তানের সাথে বসবাস করেন।
স্পেস এক্স
স্পেস এক্সপ্লোরেশন টেকনোলজিস কর্পোরেশন, যাকে মানুষ ভালোভাবে স্পেস এক্স নামে চেনে,একটি আমেরিকান মহাকাশযান প্রস্তুতকারক এবং মহাকাশ যাতায়াত সেবা কোম্পানি।এর সদর দফতর Hawthorne, ক্যালিফর্নিয়া।মহাকাশ ভ্রমন সহজলভ্য করার এবং মঙ্গল গ্রহে মানুষের বসবাসের স্বপ্ন নিয়ে ইলন মাস্ক এটি ২০০২ সালে স্থাপিত করেন।. সেই থেকে স্পেস এক্স ফ্যালকন  এবং ড্রাগন মহাকাশযান বানিয়ে যাচ্ছে,যা উভয় বর্তমানে  পৃথিবীর কক্ষপথে পেলোড ডেলিভার করছে।
ইন্টারন্যাশনাল চেম্বার অব কমার্স
ইন্টারন্যাশনাল চেম্বার অব কমার্স (; ) বিশ্বের বৃহত্তম, সবচেয়ে বেশী প্রতিনিধির ব্যবসায়িক সংগঠন। এখানে ১৩০টি দেশের শতাধিক প্রতিষ্ঠানের হাজার হাজার সদস্য অ-রাষ্ট্রীয় সকল ব্যবসায়িক প্রতিষ্ঠানের প্রতিটি খাতের মাঝে আস্থা ও সহযোগিতার প্রতি আগ্রহ দেখিয়ে চলেছে।
আইসিসি এর তিনটি প্রধান কর্মকাণ্ডঃ নিয়ম নির্ধারণ, বিবাদ মীমাংসা এবং নীতি ওকালতি। কারন এর প্রতিটি সদস্য প্রতিষ্ঠান অ্যান্ড সহযোগীরা নিজেরাই আন্তর্জাতিক ব্যবসা পরিমণ্ডলে আবদ্ধ এবং বিশেষ পারদর্শী, আইসিসি এর রয়েছে আইন প্রণয়নে অতুলনীয় ক্ষমতা যা আন্তর্জাতিক সীমানা মুক্ত ব্যবসা নীতির উপর কর্তৃত্বশীল। তবে এই প্রতিটি আইন সেবামূলক, প্রতিটির ক্ষেত্রে প্রতিদিন হাজারো বিনিময়ের মাঝে নজরদারিতে রাখা হয় এবং সফলভাবে উত্তীর্ণের পরই আন্তর্জাতিক বিনিময়ের অংশ হয়।
এটি জাতীয় এবং আঞ্চলিক পর্যায়ে ৯০টির অধিক দেশের উপদেষ্টার ব্যবসা উন্নয়ন নির্ভর সমাধানের আন্তর্জতিক সম্মিলিত পরিষদ। সুনির্দিষ্ট ব্যবসায়িক বিষয়ে অবস্থান মজবুত করার জন্যে, আইসিসি তার সদস্য দেশ সমূহের ৩০০০ এর অধিক বিশেষজ্ঞ জ্ঞান ও অভিজ্ঞতা সাহায্য নিয়ে থাকে।
আইসিসি জাতিসংঘ, বিশ্ব বাণিজ্য সংস্থা এবং আন্তর্জাতিক ব্যবসার পক্ষে অন্যান্য অনেক আন্তঃসরকারিয় সংস্থার আন্তর্জাতিক ও আঞ্চলিক পরিষদের নিয়মিত দরবার। আইসিসি প্রথম সংস্থা যে জাতিসংঘের অর্থনৈতিক ও সামাজিক পরিষদের অনুমোদন প্রাপ্ত।
ইন্টারন্যাশনাল চেম্বার অব কমার্স ১৯১৯ সালে বিশ্ব-বানিজ্যে ব্যবসা ও বিনিয়োগ উন্নয়নে, পণ্য ও সেবার মুক্তবাজার এবং পুঁজির অবাধ প্রবাহ সহায়তা করার জন্যে প্রতিষ্ঠিত হয়। প্রতিষ্ঠানের আন্তর্জাতিক সচিবালয় স্থাপিত হয় প্যারিসে এবং ১৯২৩ সালে আইসিসির আন্তর্জাতিক সালিশ আদালত শুরু হয়।
আইসিসির প্রথম চেয়ারম্যান ছিলেন বিংশ শতকের ফরাসি অর্থমন্ত্রী ইসেন ক্লেমেন্তে। আইসিসির বর্তমান সভাপতি সুনীল ভারতী মিত্তাল, হ্যারল্ড ম্যাকগ্র সন্মানিত চেয়ারম্যান। ২০১৪ এর জুনে জন দ্যানিল্ভিচ 
আইসিসির সদস্যপদ পাবার দুইটি উপায় আছে:
১৯৪৬ সাল থেকে আইসিসি জাতিসংঘের উচ্চ পর্যায়ের পরামর্শক হিসাবে বিশেষ পরামর্শদাতার আসন নিয়ে আছে। বর্তমানে জাতিসংঘে আইসিসি এর স্থায়ী প্রতিনিধি ডক্টর লুইস কাস্ট্রো।
জেসন মোহাম্মদ
জেসন নাজিমউদ্দিন মোহাম্মদ (জন্মঃ ২৩ সেপ্টেম্বর ১৯৮৬ ত্রিনিদাদ) হলেন একজন ওয়েস্ট ইন্ডিয়ান ক্রিকেটার যিনি প্রথম শ্রেনীর ক্রিকেট এবং লিস্ট এ ক্রিকেট ত্রিনিদাদ ও টোবাগো এর হয়ে প্রতিনিধিত্ব করে থাকেন।
জেসন আক্রমণাত্মক ডানহাতি মিডল অর্ডার ব্যাটসম্যান এবং সম-সাময়িক অফ স্পিনার বোলার হিসেবে খেলে থাকেন। ২০০৬ সালে তিনি প্রথম শ্রেণীর ক্রিকেটে আত্মপ্রকাশ করেন এবং ওয়েস্ট ইন্ডিজ অনূর্ধ্ব-১৯ বিশ্বকাপে প্রতিনিধিত্ব করেন। এরপর, তিনি টিঅ্যান্ডটি এর হয়ে প্রথম শ্রেণীর ক্রিকেটে অধিকাংশ খেলায় প্রতিনিধিত্ব করেছেন। একদিনের আন্তর্জাতিক ক্রিকেটে তিনি ২০১১ সালে চেন্নাইয়ে ভারতের বিপক্ষে অভিষেক লাভ করেন। এরপর তার ২য় ওডিআই দীর্ঘ ৪ বছর পর ২০১৫ সালে খেলেন।
ভরত মুনি
ভরত মুনি ছিলেন একজন প্রাচীন ভারতীয় নাট্য ও সঙ্গীত বিশারদ। তিনি প্রাচীন ভারতীয় নাটক, বিশেষ করে সংস্কৃত মঞ্চনাটক, ও অভিনয় বিদ্যা বিষয়ক নাট্যশাস্ত্র রচনা করেছেন। ভরতকে ভারতীয় নাট্যধারার জনক বলা হয়ে থাকে। এটি রচনার সঠিক সময় পাওয়া যায় নি। তবে ধারণা করা হয় তা খ্রিস্টপূর্ব ২য় শতাব্দী থেকে খ্রিষ্টীয় ২য় শতাব্দীর মধ্যে রচিত হয়।
প্রাচীন ভারতীয় নৃত্য ও সঙ্গীতের মূল পাওয়া যায় নাট্যমে। ভরত অভিনয়ের তিনটি রূপের উল্লেখ করে বলেন তামিল নাটকের উল্লেখযোগ্য অংশ হল ধ্রুপদী ভারতীয় সঙ্গীত ও নৃত্য। ভরত সংস্কৃত অলঙ্কারশাস্ত্রের দশটি গুণের উল্লেখ করেন, যার মধ্যে নাটক একটি। এছাড়া ভরত কিছু রস ও অভিব্যক্তির বিষয়ে আলোকপাত করেছেন, যা ভারতীয় নৃত্য, সঙ্গীত ও মঞ্চনাটকের বৈশিষ্ট বর্ণনা করে।
তিনি ভরতনাট্যম নৃত্যধারার প্রবর্তন করেছেন বলে অনুমান করা হয়। তামিল নাড়ুর মন্দিরের ভাস্কর্য ভরতনাট্যম নৃত্যধারার একমাত্র নিদর্শন। ফলে ধারণা করা হয় ভরতনাট্যম প্রধানত তামিল মঞ্চনাটকে ব্যবহৃত হত। পুরাণে উল্লেখ রয়েছে নৃত্যকলার দেবতা নটরাজ এই নৃত্যধারার সৃষ্টি করেছেন। এই নৃত্যধারার সকল প্রাচীন সাহিত্য তামিল ভাষায় রচিত।
পূর্ব বর্ধমান জেলা
পূর্ব বর্ধমান জেলা ভারতের পশ্চিমবঙ্গের অন্তর্গত বর্ধমান বিভাগের একটি জেলা। ২০১৭ খ্রিস্টাব্দের ৭ এপ্রিল প্রাক্তন বর্ধমান জেলা বিভক্ত হয়ে পূর্ব বর্ধমান জেলা ও পশ্চিম বর্ধমান জেলা গঠিত হয়।
এই জেলাটি চারটি মহকুমা নিয়ে গঠিত। যথা:- কালনা মহকুমা, কাটোয়া মহকুমা, বর্ধমান সদর উত্তর মহকুমা ও বর্ধমান সদর দক্ষিণ মহকুমা। বর্ধমান হল জেলাটির সদর দপ্তর।
বৈশেষিক সূত্র
বৈশেষিক সূত্র বা কণাদ সূত্র হল হিন্দু দর্শনের বৈশেষিক-প্রতিষ্ঠিত শাখার প্রাচীন সংস্কৃত গ্রন্থ। এই সূত্রের রচয়িতা হলেন হিন্দু ঋষি কণাদ (অপর নাম কশ্যপ)। কিছু বিশেষজ্ঞের মতে, তাঁর আবির্ভাব বৌদ্ধধর্ম উৎপত্তির অনেক আগেই হয়েছিল, কারণ "বৈশেষিক সূত্রে" বৌদ্ধধর্ম কিংবা বৌদ্ধ মতাদর্শের কোনো উল্লেখ নেই। তবে কণাদের জীবন এখনো ধোঁয়াশাময়, এবং বৈশেষিক সূত্রের সময়কাল খ্রিস্টপূর্ব ৬ষ্ঠ থেকে ২য় শতাব্দী বলে অনুমিত, আর এর লিখন সম্পূর্ণ হয় বর্তমান যুগ শুরু হওয়ার ঠিক আগে।
বর্তমান যুগের প্রারম্ভের পর অনেক স্থানেই এর উল্লেখ মিলেছে, যেমন প্রশস্তপাদের "পদার্থ ধর্ম সংগ্রহ"-এ। এছাড়া মতিচন্দ্রের "দশ পদার্থ শাস্ত্র"তে এর প্রভাব পাওয়া যায়। দশ পদার্থ শাস্ত্র গ্রন্থটি সংস্কৃত ও চীনা ― দুই ভাষাতেই পাওয়া যায়। ৬৪৮ খ্রিস্টাব্দে ইউয়ান-চুয়াং এর চীনা অনুবাদ করেন।
"বৈশেষিক সূত্রের" সূত্রগুলি প্রবাদধর্মী, এবং প্রাকৃতিক পরমাণুবাদ, যুক্তি ও বাস্তববাদের ওপর ভিত্তি করে সৃষ্টি ও স্থিতির তত্ত্ব তুলে ধরা হয়েছে।
যমুনা গ্রুপ
যমুনা গ্রুপ হচ্ছে বাংলাদেশের সর্ববৃহৎ পিণ্ডীভূত কোম্পানি গুলোর মধ্যে অন্যতম।
কোম্পানিটি অনেক গুলো শিল্পে পিন্ডীভূত। যেমন: বস্ত্র, রাসায়নিক,চামড়া,মোটর সাইকেল,মিডিয়া,ইলেকট্রনিক্স, প্রিন্ট,বেভারেজ,টয়লেট্রিজ,বিজ্ঞাপন ইত্যাদি।
যমুনা গ্রুপ প্রতিষ্ঠিত হয় ১৯৭০-এ নুরুল ইসলাম বাবুল কর্তৃক যিনি একজন স্থপতি এবং বর্তমানে যমুনা গ্রুপের চেয়ারম্যান। তাকে বাংলাদেশের অন্যতম একজন ধনীব্যক্তি হিসেবে বিবেচনা করা হয়। তিনি অধিক পরিচিত যমুনা গ্রুপ ও যমুনা ফিউচার পার্ক এর জন্য। তিনি দৈনিক যুগান্তর পত্রিকারও মালিক।
বাহাদুর (কমিক্স)
বাহাদুর ইন্দ্রজাল কমিক্স দ্বারা প্রকাশিত আবিদ সুর্তির লেখা একটি কমিক বই চরিত্র যার ১৯৭৬ সালে আবির্ভাব ঘটে। গোবিন্দ ব্রাহ্মনিয়া এর ছবি আঁকতেন।
বাহাদুর ডাকাত ভৈরব সিংহের ছেলে। পুলিশ প্রধান বিশাল ভৈরব সিংহকে মারবার পরে কিশোর বাহাদুরের দায়িত্ব নেন।
বড় হয়ে পুলিশ প্রধান বিশালের সাহায্যে বাহাদুর গনিবা (গণ নিরাপত্তা বাহিনী) প্রতিষ্ঠা করে। গ্রামবাসীদের প্রশিক্ষণ দিয়ে এখানে ডাকাতদের মোকাবিলা করবার জন্য বাহিনী তৈরী করা হয়।
ডিয়ানা এডুলজি
ডিয়ানা ফ্র্যাম এডুলজি (জন্ম ২৬ জানুয়ারী ১৯৫৬ খ্রি:) একজন প্রাক্তন মহিলা ক্রিকেট খেলোয়াড়। মুম্বাইতে উনি জন্মগ্রহণ করেন ও খুব ছোটবয়স থেকেই খেলায় আকৃষ্ট হন। রেল কলোনীতে টেনিস বলে ক্রিকেট খেলে উনি বড় হন। ক্রিকেট খেলায় যোগ দেবার আগে জুনিয়র জাতীয় পর্যায়ে তিনি বাস্কেটবল ও টেনিস খেলেন। প্রাক্তন টেস্ট ক্রিকেটার লালা অমরনাথের আয়োজিত শিবিরে প্রথম তাঁর দক্ষতা প্রমাণিত হয়। সেই সময় মহিলাদের ক্রিকেট ভারতে জনপ্রিয়তা পেতে শুরু করেছিল। ডিয়ানা প্রথমে রেল ও পরে ভারতীয় জাতীয় দলের হয়ে খেলেন। বাঁ হাতি ধীরগতির অরথডক্স বোলার হিসেবে তিনি সাফল্য লাভ করেন। ১৯৭৫ সালে তিনি প্রথম সিরিজ খেলেন। ১৯৭৮ সালে তাঁকে অধিনায়িকা নির্বাচন করা হয়। ১২০ উইকেট নিয়ে উনি সর্বোচ্চ উইকেট নেওয়া বোলারের স্থান পান।
১৯৮৬ সালে ভারতের ইংল্যান্ড সফরের সময় অধিনায়িকা এডুলজিকে লর্ডস প্যাভিলিয়নে ঢুকতে বাধ দেওয়া হয়। উনি বলেন এমসিসি (মেরিলিবোন ক্রিকেট ক্লাব)-এর নাম পালটে এমসিপি (মেল শভিনিস্ট পিগ) রাখা উচিত।
১৯৮৩ সালে তিনি অর্জুন পুরস্কার লাভ করেন। ২০০২ সালে ভারত সরকার তাঁকে পদ্মশ্রী সন্মানে ভূষিত করে।
পঞ্চরত্ন (স্থাপত্য)
পঞ্চরত্ন (অর্থ পাঁচটি রত্ন) একপ্রকারের মন্দির স্থাপত্যরীতি। এই রীতিটি সপ্তদশ শতক ও তৎপরবর্তীকালে বাংলা অঞ্চলে মন্দির নির্মাণে বহুলভাবে ব্যবহৃত হয়। যশোর, রাজশাহীর পুঠিয়া, দিনাজপুর, খুলনা প্রভৃতি অঞ্চলে এই রীতির মন্দির দেখা যায়।
এই রীতির মন্দিরের ছাদে পাঁচটি চূড়া বা কুটিরসদৃশ কাঠামো দেখা যায়। চারটি কোণে চারটি চূড়া সমান উচ্চতায় থাকে, পঞ্চম চূড়াটি কেন্দ্রে এবং অন্যান্য চূড়ার চেয়ে উঁচু হয়। সম্ভবত উত্তর ভারতের পঞ্চায়তন স্থাপত্যরীতি থেকে বাংলা পঞ্চরত্ন মন্দির উদ্ভূত হয়েছে, যেখানে মূল মন্দিরের চারকোণে চারটি অপেক্ষাকৃত ক্ষুদ্র মন্দির থাকে।
শ্রেষ্ঠ চলচ্চিত্রের জন্য জাতীয় চলচ্চিত্র পুরস্কার (ভারত)
শ্রেষ্ঠ চলচ্চিত্রের জন্য জাতীয় চলচ্চিত্র পুরস্কার (ভারত) হল ভারতের চলচ্চিত্রের জন্য সর্বোচ্চ সম্মানিত পুরস্কার। এটি একটি স্বর্ণ কমল পুরস্কার যা জাতীয় চলচ্চিত্র পুরস্কারের অংশ হিসেবে ১৯৫৪ সাল থেকে ভারত সরকার প্রদান করে আসছে।
বাংলা ভাষার চলচ্চিত্র সর্বোচ্চ ২২ বার; হিন্দি ভাষার চলচ্চিত্র ১৩ বার; মালায়লাম ভাষার চলচ্চিত্র ১১ বার; কন্নড় ভাষার চলচ্চিত্র ৬ বার; মারাঠি ভাষার চলচ্চিত্র ৫ বার; তামিল ও সংস্কৃত ভাষার চলচ্চিত্র ২ বার; তেলেগু, অসমীয়া ও বিহারী ভাষার চলচ্চিত্র ১ বার করে এই পুরস্কার লাভ করে। ১৯৭৯ সালে এই বিভাগে কোন পুরস্কার প্রদান করা হয় নি।
বলনা (গান)
"বলনা" (বাংলা: ""দয়া করে কিছু বল"") একটি হিন্দি দ্বৈত গান যেটিতে অরিজিৎ সিং ৈএবং আসীস কৌর কণ্ঠ দেন। গানটি সংগীত আয়োজন করেন তানিশক বাগছি এবং গানটির গীতিকার হলেন ডাঃ দেবেন্দর কাফির। এটি কাপুর এন্ড সন্স চলচ্চিত্র্রের একটি জনপ্রিয় গান।
ইস্কো ইস্পাত কারখানা
ইস্কো ইস্পাত কারখানা হল পশ্চিম বর্ধমান জেলায় অবস্থিত একটি বৃহত্ত ইস্পাত কারখানা।এই কারখানাটি সেল এর অধিনস্ত।কারখানাটি আসানসোল-এর উপকন্ঠে বার্ণপুর শহরে গড়ে উঠেছে।এর আর একটি কেন্দ্র কুলটিতে অবস্থিত।যা কুলটি ইস্পাত কারখানা নামে পরিচিত।
কারখানাটির উৎপাদন ক্ষমতা ২.৫ মিলিয়ন টন প্রতি বছর।
১৯১৮ সালে কারখানাটি নির্মাণ করে মার্টিন বার্ন গ্রুপ "ইন্ডিয়ান আয়রন এবং ইস্পাত কোম্পাধি " নামে।এর পর ২০০৬ সালে সেল এই কারখানাটি অধিগ্রহণ করে।
মহাসাগরীয় বলয়
সমুদ্রবিদ্যায়, বলয়  হল সমুদ্রের স্রোতের প্রচলনের একটি বৃহৎ ব্যবস্থা।
নিম্নলিখিত পাঁচটি বলয় হল সবচেয়ে উল্লেখযোগ্য :
গোলাম মোস্তফা (দ্ব্যর্থতা নিরসন)
গোলাম মোস্তফা নামটি নিম্নের ব্যক্তিবর্গকে নির্দেশ করতে পারে:
এরিকা বুইয়ার
এরিকা বুইয়ার (আইনি নামঃ আমান্ডা মার্গারেট জেনসেন (née Gantt) (জন্মঃ ২২শে ডিসেম্বর, ১৯৫৬ সাল, আন্দালুসিয়া, আলবামা। মৃত্যুঃ ৩১শে ডিসেম্বর, ২০০৯, ফ্লোরিডা ) একজন আমেরিকান পর্নোগ্রাফি অভিনেত্রী। তিনি AVN Hall of Fame এর একজন সদস্য। তিনিXRCO Hall of Fame এর সদস্যও ছিলেন।
এরিকার বাবার নাম জোসেফ ব্রেকেনরিজ গ্র্যান্ট (Joe" Breck" Gantt)। তিনি আলবামার কভিংটন কাউন্টিতে বসবাস করতেন। ১৯৬৫ সালের মে মাসে নাগরিক অধিকার কর্মী ভাইওলা লিউজোর হত্যাকান্ডের ভুল বিচারে তাকে এটর্নী জেনারেল থেকে প্রসিকিউটর করা হয়।
পর্নোগ্রাফি অভিনেত্রী হিসেবে আত্মপ্রকাশের পূর্বে এরিকা বুইয়ার সান ফ্রান্সিসকোতে Mitchell brothers O'Farrell Theater কাজ করতেন। তিনি সেখানে নাচ এবং যৌন দৃশ্য মঞ্চায়নে অভিনয় করতেন। পর্নো ক্যারিয়ার শুরু করার পর তাকে ১৮৪ টি ফিচারে দেখা গিয়েছে। এরিকা পর্নো ক্যারিয়ার শুরু করেছিলেন বিয়ন্ড ডি সাদের সাথে। তিনি XXX ডার্ক চেম্বারে মেরিলিন চেম্বারের সাথে কাজ করেন। পর্নোগ্রাফি থেকে অবসর গ্রহনের পর তিনি কোকো বিচে তার নিজস্ব ম্যাসেজ থেরাপি ব্যবসা শুরু করেন। একই সাথে তিনি বিদূষক এবং মুখ চিত্রশিল্পী হিসেবে স্বেচ্ছাসেবী কাজের সাথে যুক্ত ছিলেন।
১৯৮০ এর দশকে তিনি র‍্যান্ড গাওথেয়ার কে বিয়ে করেছিলেন, পর্নোগ্রাফিতে যিনি অস্টিন মুর নামে সমধিক পরিচিত। এই বিবাহ ছিল স্বল্পস্থায়ী। তার দ্বিতীয় স্বামী ছিলেন সাবেক NFL প্লেয়ার, তার নাম ডেরিক জেনসেন। তাদের এক পুত্র সন্তান ছিল, নাম ডেভিস। ১২ বছর বয়সে ডেভিস মারা যায়। বুইয়ার সম্পর্কে যারা বর্ণনা করেন, তারা জানেন যে বুইয়ার একজন লেসবিয়ান ও উভকামী। তার ঘনিষ্ঠ বন্ধু নিনা হার্টলির সাথে তার সম্পর্ককে পর্নো ইন্ডাস্ট্রিতে সত্য লেসবিয়ান দম্পতি হিসেবে দেখা হত। কিন্তু তখনই এরিকা একজন পুরুষকে বিয়ে করাই তাকে উভকামী বলা হতে শুরু হলো।  ১৯৮৯ সালে হাস্টলার ম্যাগাজিনে একটি সাক্ষাতকারে এরিকা বলেন যে তিনি একচেটিয়াভাবে একজন লেসবিয়ান। শুধুমাত্র টাকার জন্য তিনি ছেলে-মেয়ে পর্নোতে অভিনয় করতেন।
২০০৯ সালে ৫৩ বছর বয়সে তিনি একটি পথচারী দুর্ঘটনায় মারা যান। তিনি দুইবার বিয়ে করেছিলেন এবং তার একটি পুত্র সন্তানও ছিলো।
অ্যান্ড্রু স্টডার্ট
অ্যান্ড্রু আর্নেস্ট স্টডার্ট (; জন্ম: ১১ মার্চ, ১৮৬৩ - মৃত্যু: ৪ এপ্রিল, ১৯১৫) ডারহামের ওয়েস্টো এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও রাগবি ইউনিয়নের খেলোয়াড় ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। আট টেস্টে দলের অধিনায়কত্ব করেন। ঘরোয়া ক্রিকেটে মিডলসেক্সের প্রতিনিধিত্ব করেছেন অ্যান্ড্রু স্টডার্ট। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতে মিডিয়াম বোলিং করতে পারতেন তিনি।
ডারহাম কাউন্টির দক্ষিণ শেফিল্ডে স্টডার্টের জন্ম। মদ ব্যবসায়ী পিতার কনিষ্ঠ পুত্র ছিলেন তিনি। ১৮৭৭ সালে তাঁর পুরো পরিবার লন্ডনের মেরিলেবোন এলাকায় স্থানান্তরিত হয়। ক্লাব ক্রিকেটে চমকপ্রদ ক্রীড়া নৈপুণ্য প্রদর্শন করেন। ফলশ্রুতিতে ১৮৮৫ সালে মিডলসেক্সের পক্ষে খেলার জন্য মনোনীত হন। প্রথম-শ্রেণীর ক্রিকেটে অভিষেকের এক বছর পর ২৩ বছর বয়সে ইংল্যান্ডে শৌখিন খেলোয়াড়ী জীবন ছেড়ে দিয়ে তাঁর ভাইয়ের সাথে কলোরাডোয় যোগদানের চিন্তা করেছিলেন তিনি। কিন্তু ঐ সময়ে হ্যাম্পস্টেডের পক্ষে এক ইনিংসে তৎকালীন সর্বোচ্চ ৪৮৫ রান তোলার রেকর্ড গড়ার পর এ চিন্তা থেকে দূরে সরে আসেন। স্টইকসের পক্ষে ৪ আগস্ট, ১৮৮৬ সালে এ রেকর্ড গড়েন। ঐ খেলায় ইনিংস ডিক্লেয়ারের কোন সুযোগ না থাকায় স্টইকসকে সারাদিন ফিল্ডিং করতে হয় ও ব্যাট করার সুযোগ হয়নি। স্টডার্ট সাত নম্বরে আউট হন। ছয় ঘন্টা দশ মিনিট ব্যাটিং করে একটি আট, তিনটি পাঁচ ও ৬৪টি চারের মার মারেন তিনি। তিনদিন বাদে পরের খেলায় হ্যাম্পস্টেডের পক্ষে আবারো ২০৭ রান তুলেন। ৯ আগস্ট মিডলসেক্সের পক্ষে খেলে ৯৮ রান করেন। সর্বমোট এক সপ্তাহে তিনি ৭৯০ রান তুলেন। কেন্টের বিপক্ষে প্রথম-শ্রেণীর ক্রিকেটে ১১৬ রানের প্রথম সেঞ্চুরি করেন।
সমগ্র খেলোয়াড়ী জীবনে ১৬ টেস্ট খেলার সুযোগ পান। তন্মধ্যে আট টেস্টে দলকে নেতৃত্ব দিয়ে ৩ জয় ও ১ ড্রয়ের সন্ধান পান। ১০ ফেব্রুয়ারি, ১৮৮৮ তারিখে অস্ট্রেলিয়ার বিপক্ষে তাঁর টেস্ট অভিষেক ঘটে। ১৮৯৪-৯৫ মৌসুমের অ্যাশেজ জয়ী দলের অন্যতম সদস্য ছিলেন।
সকল ধরনের খেলায় স্টডার্টের দক্ষতা ছিল। ইংল্যান্ডের পক্ষে রাগবি ইউনিয়নের ১০টি খেলায় অংশ নেন। তন্মধ্যে চারবার অধিনায়কত্ব করেন।
১৮৯৩ সালে উইজডেন কর্তৃক বর্ষসেরা ক্রিকেটার মনোনীত হন। দক্ষিণ শেফিল্ডের একটি রাস্তার নামকরণ তাঁর নামে করা হয়েছে।
অস্ট্রেলিয়া সফরে জনপ্রিয় গায়িকা ও আবৃত্তিকার এমিলি লাকহাম নাম্নী এক রমণীর সাথে সাক্ষাৎ হয়। ১৯০১ সালে ইউরোপে চলে যান ইথেল এলিজাবেথ নামে পরিচিত এমিলি। চমৎকার বাচনভঙ্গী ছিল তাঁর। ১৯০৩ সালে রবার্ট অ্যাডামস লাকহাম নামীয় বুলেটিন সাংবাদিক তাঁকে পরিত্যাগ করলে ১৯০৬ সালে স্টডার্ট তাঁকে বিয়ে করেন।
সেন্ট জোন্স উডে সস্ত্রীক বসবাস করতেন। স্টক এক্সচেঞ্জে কাজ করতেন ও পরবর্তীতে কুইন্স ক্লাবের সচিব হন। সতীর্থ ইংল্যান্ড দলনায়ক আর্থার শ্রিউসবারির সাথে ১৮৯৩ সালে অস্ট্রেলিয়ায় জুয়ার ব্যবসা খুলেন। কিন্তু এখানেও তিনি বেশ কঠিন সময় পার করেন। স্বাস্থ্যের অবনতি ও ঋণে জর্জরিত অবস্থায় ৪ এপ্রিল, ১৯১৫ তারিখে ৫২ বছর বয়সে লন্ডনের সেন্ট জোন্স উড এলাকায় আগ্নেয়াস্ত্রের সাহায্যে আত্মহত্যা করেন।
এ কে খান এন্ড কোম্পানি
এ.কে খান এন্ড কোম্পানি লিমিটেড হচ্ছে বাংলাদেশের একটি মূখ্য পিন্ডীভূত ব্যবসায় কোম্পানি যার সদর দপ্তর চট্টগ্রামে অবস্থিত। ১৯৪৫-এ দ্বিতীয় বিশ্বযুদ্ধকালীন সময়ে আবুল কাসেম খান এটি প্রতিষ্ঠা করেন। সালাউদ্দিন কাশেম খান এই কোম্পানির ব্যবস্থাপনা পরিচালক ও সিইও।
ভারতীয় সিয়েট টায়ার কোম্পানির সঙ্গে যৌগ উদ্যোগে বাংলাদেশে সিয়েটের কারখানা স্থাপন করেছে। কোম্পানিটি বেসরকারি উদ্যোগে নরসিংদী জেলায় একটি অর্থনৈতিক অঞ্চল স্থাপন ককরছে।
" 'এ কে খান অ্যান্ড কোং লিঃ' " এখন নিম্নলিখিত ব্যবসায় পরিচালনা:
এই কোম্পানির বিরুদ্ধে অবৈধভাবে পাহাড় থেকে মাটি সরানোর দায়ে ১০ মিলিয়ন টাকা জরিমানা করা হয়।
দৌম গাছ
দৌম গাছ (বৈজ্ঞানিক নাম: "Hyphaene thebaica") হচ্ছে Arecaceae পরিবারের " Hyphaene" গণের একটি মরু-উদ্ভিদ।
দৌম গাছের উচ্চতা ৫৬ ফুট পর্যন্ত হয়। এর বাকল মোটামুটি মসৃণ, গাঢ় ধূসর বর্ণের হয়। গাছের ডাল এক মিটার দীর্ঘ হতে পারে। পাতা ১২০ থেকে ১৮০ সেমি পর্যন্ত হয়। এটি এক বীজপত্রী উদ্ভিদ।
এই গাছ উপকূলীয় উত্তর-পূর্ব আফ্রিকা, আরব উপদ্বীপ অঞ্চলে জন্মায়।
দৌম গাছের ফল, বাকল, পাতা ঔষধি গুন আছে--
রিনি বন্ড
রিনি বন্ড (১১ অক্টোবর, ১৯৫০-২ জুন, ১৯৯৬) একজন আমেরিকান পর্নোগ্রাফি অভিনেত্রী। রিনি বন্ড AVN Hall of Fame এর একজন সদস্য। একই সাথে তিনি X-Rated Critics Organization Hall of Fame এর সদস্যও।
রিনি বন্ড ১৯৫০ সালের ১১ অক্টোবর জন্মগ্রহণ করেন। তার জন্মস্থান সান ডিয়েগো, ক্যালিফোর্নিয়া, যুক্তরাষ্ট্র।
বন্ড ১৯৬০ এর দশকের শেষের দিকে হ্যারি নোভাকের পরিচালনায় হালকা উত্তেজনাপূর্ন চলচ্চিত্রে অভিনয়ের মাধ্যমে যাত্রা শুরু করেন। এরপরের দশকের শুরুতে তিনি হার্ডকোর চলচ্চিত্রে অভিনয় করেন। তাকে সেই সময় লস এঞ্জেলেসে পর্নোগ্রাফি দৃশ্যে দেখা যেত। তিনি ৮০টিরও বেশি চলচ্চিত্র ও লুপে কাজ করেছেন। তিনি তার পেতিতে গড়ন ও নীত ইনোসেন্স বা অভিনয়ে সরলতার জন্য চিত্রিত হতেন। পর্নো ইন্ডাস্ট্রিতে তিনিই ছিলেন প্রথম অভিনেত্রী যিনি তার স্তনে ব্রেস্ট ইমপ্ল্যান্ট করিয়েছিলেন। ১৯৭৭ সালের এক সাক্ষাতকারে তিনি বলেন যে তার এই সিদ্ধান্ত ছিল "উত্তর আমেরিকান স্তন প্রতিমা"র প্রতিক্রিয়া স্বরুপ। ফলস্বরূপ, তিনি দাবী করেন যে, সে জন্য আরো বেশি চলচ্চিত্রে অভিনয়ের জন্য তিনি আমন্ত্রণ পেয়েছেন। ১৯৭০ এর দশকের মাঝামাঝি সময়ে তিনি তার নিজস্ব মেইল অর্ডার কোম্পানি শুরু করেন। এর মাধ্যমে তিনি তার নিজস্ব স্থির চিত্র ও স্লাইড বিক্রি করতেন।
রিনি বন্ডের মা-বাবা তার সব কাজ সম্পর্কে জানতেন। তারা তাকে এই কাজে সহায়তাও করতেন। রিনি যখন burlesque and strip-tease shows করতে গিয়েছিলো তখন তার মা-বাবাই তার কাজ সামলেছিলো। এই শো চলাকালীন সময়ে বন্ড তার বাবাকে মঞ্চে ডাকেন এবং "My Heart Belongs to Daddy" গানের সাথে অভিনয় করেন।
রিনি বন্ড পরবর্তীতে বিয়ে করেন এবং লস ভেগাসে বসবাস শুরু করেন।
১৯৯৬ সালের ২ জুন liver cirrhosis রোগে আক্রান্ত হয়ে রিনি মারা যান।
রিপ কার্বি
রিপ কার্বি ১৯৪৬ সালে অ্যালেক্স রেমন্ড দ্বারা সৃষ্ট একটি বেসরকারী গোয়েন্দা কমিক্স চরিত্র। পাঁচ দশক ধরে এই কমিক্সটি চলে।
দ্বিতীয় বিশ্বযুদ্ধের পর রেমন্ড ওনার আগের তৈরী সফল কমিক্সগুলিতে আবার ফিরে না গিয়ে একটি নতুন কমিক্স বানান। রিপ কার্বি একজন দ্বিতীয় বিশ্বযুদ্ধ ফেরত প্রাক্তন নৌসৈনিক যিনি বেসরকারী গোয়েন্দার কাজ করেন। মার্চ ৪ ১৯৪৬ এ প্রথম এর আত্মপ্রকাশ। কমিকটি প্রচুর জনপ্রিয়তা লাভ করে ও ১৯৪৯ সালে অ্যালেক্স রেমন্ড এর জন্য রিউবেন পুরষ্কার পান।
শর্ট কেসেস ইন ক্লিনিক্যাল মেডিসিন
শর্ট কেস অফ ক্লিনিকাল মেডিসিন বাংলাদেশি অধ্যাপক এ বি এম আব্দুল্লাহ রচিত একটি মেডিকেল বই। বইটির জন্য তিনি ইউজিসি পরস্কার ২০১৩ অর্জন করেন। বইটি বাংলাদেশ, ভারত, পাকিস্তান, মধ্যপ্রাচ্য ও বৃটেনের বিভিন্ন চিকিৎসা শিক্ষা-প্রতিষ্ঠানে পরিচিত।
শিখা ট্যান্ডন
শিখা ট্যান্ডন (জন্ম জানুয়ারী ২০, ১৯৮৫) ভারতের বেঙ্গালুরুর একজন সাতারু। ট্যান্ডন ১৪৬টি জাতীয় পদক ও ৩৬টি আন্তর্জাতিক পদক জিতেছেন, যার মধ্যে ৫টি সোনা আছে।
১২ বছর বয়সে একটি রাজ্য প্রতিযোগিতায় উনি প্রথম নজর কাড়েন ও ওনাকে দুটি বিভাগে জাতীয় স্তরে নামানো হয়, যার মধ্যে উনি একটি ব্রোঞ্জ জেতেন। ১৩ বছর বয়সে উনি প্রথম এশিয়ান গেমস ও ১৬ তে প্রথম বিশ্ব চ্যাম্পিয়নশিপে অংশগ্রহণ করেন।
মিয়া মালকোভা
মিয়া মালকোভা (জন্মঃ ১৯৯২) একজন আমেরিকান পর্নোগ্রাফি অভিনেত্রী। তিনি দুইবার এভিএন পুরস্কার পেয়েছেন।
মিয়া মালকোভা ১৯৯২ সালের ১লা জুলাই তারিখে যুক্তরাষ্ট্র এর ক্যালিফোর্নিয়া প্রদেশের পাল্ম স্প্রিংস এ জন্মগ্রহণ করেন। তিনি জাতিতে ফ্রেঞ্চ-কানাডিয়ান, জার্মান এবং আইরিশ বংশদ্ভুত। তার অন্য নাম মিয়া ব্লাইস, মেডিসন সোয়ান, জেসিকা ইত্যাদি।
মিয়া মালকোভা পর্নোগ্রাফি চলচ্চিত্রের সাথে পরিচিত হন তার স্কুলের বন্ধু নাতাশা মালকোভার মাধ্যমে। নাতাশা নিজেও একজন পর্নোগ্রাফি অভিনেত্রী ছিলেন।  তিনি ২৬৬টি চলচ্চিত্রে অভিনয় করেছেন। ২০১২ সালে প্রথম তার অভিনীত চলচ্চিত্র মুক্তি পায়।
মিয়া মালকোভা এভিএন পুরস্কার, এক্সবিআইযেড পুরস্কার, এক্সআরসিও পুরস্কার ইত্যাদি পেয়েছেন। 
মালকোভা ২০১২ সালের ডিসেম্বর মাসে "টুইস্টিস ট্রিট অফ দ্যা মান্থ"  এবং ২০১৩ সালে "টুইস্টিস ট্রিট অফ দ্যা ইয়ার" নির্বাচিত হয়েছিলেন।
মিয়া মালকোভা ২০১৪ সালের ২০ জুলাই তার সহকর্মী ড্যানি মাউন্টেইনকে বিয়ে করেন। মালকোভার মালকোভার ভাইয়ের নাম জাস্টিন হান্ট। তিনিও পর্নো ইন্ডাস্ট্রিতে কাজ করেন।
শ্রেষ্ঠ অভিনেতার জন্য জাতীয় চলচ্চিত্র পুরস্কার (ভারত)
শ্রেষ্ঠ অভিনেতার জন্য জাতীয় চলচ্চিত্র পুরস্কার (ভারত) হল ভারতের চলচ্চিত্র অভিনেতাদের জন্য সর্বোচ্চ সম্মানিত পুরস্কার। এটি একটি রজত কমল পুরস্কার যা জাতীয় চলচ্চিত্র পুরস্কারের অংশ হিসেবে ১৯৬৮ সাল থেকে ভারত সরকার প্রদান করে আসছে।
১৯৬৮ সালে ১৫তম জাতীয় চলচ্চিত্র পুরস্কারে প্রথম শ্রেষ্ঠ অভিনেতার পুরস্কার লাভ করেন উত্তম কুমার। সবচেয়ে বেশি চারবার এই পুরস্কার অর্জন করেন অমিতাভ বচ্চন। কমল হাসান ও মামুট্টি তিনবার এবং সঞ্জীব কুমার, মিঠুন চক্রবর্তী, ওম পুরি, নাসিরুদ্দিন শাহ্, মোহনলাল ও অজয় দেবগন দুইবার করে এই পুরস্কার লাভ করেন।
সীতাকুণ্ড থানা
সীতাকুণ্ড মডেল থানা বাংলাদেশের চট্টগ্রাম জেলার অন্তর্গত সীতাকুণ্ড উপজেলার একটি মডেল থানা।
সীতাকুণ্ড থানা প্রতিষ্ঠা করা হয় ১৯৭৯ সালে।
সীতাকুণ্ড পৌরসভা এবং সীতাকুণ্ড উপজেলার ৮টি ইউনিয়ন ও ১টি ইউনিয়নের আংশিক এলাকার প্রশাসনিক কার্যক্রম সীতাকুণ্ড মডেল থানার আওতাধীন।
চাঁদের পাহাড় (অনুমোদিত কাজসমূহ)
চাঁদের পাহাড় হল ভারতের বাংলা ভাষায় উপন্যাস, কমিক্স ও একটি চলচ্চিত্রের উপড়ে অনুমোদিত কাজ।যেটি ১৯৩৭ সালে প্রখ্যাত সাহিত্যিক বিভূতিভূষণ বন্দ্যোপাধ্যায় রচিত একটি বাংলা রোমাঞ্চকর উপন্যাস।১৯৩৭ সালে গ্রন্থাকারে বের হওয়া এই উপন্যাসটি শঙ্কর নামক ভারতবর্ষের সাধারণ এক তরুণের আফ্রিকা মহাদেশ জয় করার কাহিনী। ইংরাজি ভাষায় উপন্যাসটি মাউন্টেন অফ দ্য মুন নামে পরিচিত। চাঁদের পাহাড় উপন্যাসটি মাউন্টেন অফ দ্য মুন নামে একটি গ্রাফ্রিক্স উপন্যাস ও ২০১৩ সালে চাঁদের পাহাড় নামে একটি চলচ্চিত্র নির্মিত হয়।এই চলচ্চিত্রে সঙ্গে সামঞ্জস্য রেখে নতুন একটি চলচ্চিত্র আমাজন অভিজান ২০১৭ সালে মুক্তি পায়। নতুন এই গল্পটি লিখেছেন পরিচালক কমলেশ্বর মুখোপাধ্যায়।
চাঁদের পাহাড় (ইংরেজি ভাষায়: Chander Pahar বা Mountain of the Moon), হল কমলেশ্বর মুখোপাধ্যায় পরিচালিত একটি বাংলা চলচ্চিত্র। ২০১৩ সালের ডিসেম্বরে মুক্তি পায় টলিউডের সর্বোচ্চ বাজেটের এই চলচ্চিত্রটি। দেব এই চলচ্চিত্রের মুখ্য ভূমিকায় (শঙ্কর) আছেন। শ্রী ভেঙ্কটেশ ফিল্মস এই চলচ্চিত্রের প্রযোজনা করেছে।
আমাজন অভিজান ২০১৭ সালে মুক্তি পায়। এটি পুর্বে মুক্তি পাওয়া বাংলা ছবি চাঁদের পাহাড়ের সঙ্গে মিল রেখে এর দ্বিতীয় পর্ব হিসাবে নির্মিত। ছবিটিতে মুখ্য ভূমিকায় রয়েছেন অভিনেতা দেব।
এই ছবিটি নির্মাণ হচ্ছে সোনার খনির খোঁজ নিয়ে। এখানে শঙ্কর (দেব) চাঁদের পাহাড় এর অভিযান শেষ করে তার ভ্রমণের ও ছুটে বেরানোর নেশায় আমাজনের সোনার খনির উদ্দেশে জাহাজ নিয়ে পাড়ি দেয় ব্রাজিলে; সঙ্গে থাকে তার দুই সহযাত্রী (ডেভিড জেমস ও স্বেতলেনা)। এরপর শঙ্কর বিভিন্ন প্রতিকূলতা ও আমাজনের ভয়ঙ্কর জীবজন্তু ও বিপদ থেকে বেঁচে ডোরাডোর সোনার খনি আবিষ্কার করে।
মোহাম্মদ ইব্রাহিম (বীর বিক্রম)
মোহাম্মদ ইব্রাহিম (জন্ম: ১ জুন, ১৯৩৫ - মৃত্যু: ২৫ মার্চ, ২০০৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
মোহাম্মদ ইব্রাহিমের জন্ম নোয়াখালী জেলার বেগমগঞ্জ উপজেলার গোপালপুর ইউনিয়নের মধুপুর গ্রামে। তাঁর বাবার নাম আইয়ুব আলী এবং মায়ের নাম হালিমা খাতুন। তাঁর স্ত্রীর নাম সাফিয়া বেগম। তাঁর ছয় মেয়ে, এক ছেলে।
পাকিস্তান সেনাবাহিনীর প্রথম ইস্ট বেঙ্গল রেজিমেন্টে চাকরি করতেন মোহাম্মদ ইব্রাহিম। ১৯৭১ সালে এই রেজিমেন্টের অবস্থান ছিল যশোর সেনানিবাসে। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধযুদ্ধকালে যশোরের বেনাপোলে যুদ্ধে তিনি সামান্য আহত হন। পরে ভারতে পুনগর্ঠিত হয়ে যুদ্ধ করেন জামালপুর জেলার কামালপুর, মৌলভীবাজার জেলার ধলই বিওপি, সিলেট এমসি কলেজসহ আরও কয়েক স্থানে।
১৯৭১ সালে সিলেট জেলার জকিগঞ্জ উপজেলার জকিগঞ্জ থানা সদর থেকে উত্তর দিকে ছিলো আটগ্রামের অবস্থান। আটগ্রামের পাশেই ছিলো চারগ্রাম। আটগ্রাম ও চারগ্রাম—দুই স্থানেই ছিল পাকিস্তান সেনাবাহিনীর পাঞ্জাব রেজিমেন্টের একদল সেনা। নিয়মিত মুক্তিবাহিনীর জেড ফোর্সের প্রথম ইস্ট বেঙ্গল রেজিমেন্টের ব্রাভো ও চার্লি কোম্পানি আটগ্রাম ও চারগ্রামে আক্রমণ করে। চার্লি কোম্পানিতে একটি প্লাটুনের নেতৃত্বে ছিলেন মোহাম্মদ ইব্রাহিম। 
২২ নভেম্বর মুক্তিযোদ্ধাদের কয়েকটি ছোট ছোট দল যার একটির নেতৃত্বে মোহাম্মদ ইব্রাহিম। তিনি তাঁর দল নিয়ে দ্রুত আক্রমণ শুরু করলেন পাকিস্তান সেনাবাহিনীর অবস্থানে। অন্যান্য দলও আক্রমণ শুরু করল। ঝটিকা আক্রমণে পাকিস্তানি সেনারা হতভম্ভ। মুক্তিবাহিনীর প্রবল আক্রমণে নিহত ও আহত হলো বেশ কজন পাকিস্তানি সেনা। কিছুক্ষণ প্রতিরোধ চালানোর পর বাকি পাকিস্তানি সেনারা পালিয়ে গেল। যাওয়ার সময় ফেলে গেল বিপুল অস্ত্রশস্ত্র ও গোলাবারুদ। 
নভেম্বর মাসের দ্বিতীয় সপ্তাহে সিলেটের চারগ্রাম ও আটগ্রাম এলাকার শত্রুঘাঁটির ওপর আক্রমণের জন্য মুক্তিযোদ্ধারা সব কমান্ডিং অফিসার এবং কোম্পানি কমান্ডারগণ এলাকাটি ভালোভাবে রেকি করেন। ২২ নভেম্বর সকালে হাফিজ উদ্দিন আহম্মদ বীর বিক্রম ‘বি’ কোম্পানি নিয়ে আর্টিলারির সাহায্যে চারগ্রাম ঘাঁটি আক্রমণ করেন। সারা দিন প্রচণ্ড যুদ্ধের পর উক্ত ঘাঁটি দখল করে নেন মুক্তিযোদ্ধারা। শত্রুপক্ষের প্রায় ৩০ জন হতাহত হয় এবং কয়েকজনকে জীবিত অবস্থায় বন্দী করা হয়। এ ঘাঁটি থেকে প্রচুর অস্ত্রশস্ত্র, গোলাগুলি, খাদ্যদ্রব্য এবং যুদ্ধের প্রয়োজনীয় সরঞ্জাম দখল করা হয়। এ আক্রমণে সাফল্য লাভ করায় মুক্তিযোদ্ধাদের মনোবল অনেক গুণে বেড়ে যায়। এ যুদ্ধে ‘বি’ কোম্পানি অত্যন্ত সাহস ও রণকৌশল প্রদর্শন করে। একই দিনে ‘সি’ কোম্পানি ক্যাপ্টেন নূরের নেতৃত্বে আটগ্রাম ব্রিজ এলাকা আক্রমণ করে এবং দখল করে নেয়। এই স্থানেও প্রচুর অস্ত্রশস্ত্র ও গোলাগুলি দখল করে মুক্তিযোদ্ধারা। এ যুদ্ধে বিশেষ অবদানের জন্য নূর চৌধুরী (বীর বিক্রম), আবুল হাশেম, (বীর বিক্রম), মোহাম্মদ ইব্রাহিম খেতাব পান।
আকিজ গ্রুপ
আকিজ গ্রুপ হচ্ছে বাংলাদশের অন্যতম বৃহত্তম পিন্ডীভূত ব্যবসায় প্রতিষ্ঠান। এই পিন্ডীভূত প্রতিষ্ঠানগুলোর মধ্যে রয়েছে টেক্সটাইল, তামাক, সিরামিক, প্রিন্টিং ও প্যাকেজিং, ঔষধ, ভোক্তা পন্য সহ আরো অনেক খাত রয়েছে। ২০০৯-এ প্রতিষ্ঠানটি ৩৯০ মিলিয়ন ইউরো কর প্রদান করেছে এবং সর্বোচ্চ করদাতা হয়েছে, প্রতিষ্ঠানের মোট বাজেটের দুই শতাংশ দেশের জন্য দান করেছে। আকিজ গ্রুপ স্বাস্থ্যখাত, তথ্য ও যোগাযোগ প্রযুক্তিতেও সেবা প্রদান করে।
১৯৪০-এ আকিজ গ্রুপ প্রতিষ্ঠিত হয় শিল্পপতি শেখ আকিজউদ্দিন কর্তৃক। সিগারেট ও অন্য ব্যবসায়ের অন্যান্য শাখায় প্রবেশের পূর্বে এটি ছিল শুধুমাত্র একটি পাট শিল্প। শিশু শ্রমিকদের কাজে নিয়োগ দেওয়ার জন্য প্রতিষ্ঠানটি সমালোচনার সম্মুখীন হয়েছে।